جەعفەر شێخ مستەفا: هاوکارییەکانی هاوپەیمانان بۆ پێشمەرگە بژی و مەمرە بووە – لڤین پرێس\nجێگری سەرۆکی هەرێم ڕایگەیاند، ئەو هاوکارییانەی هاوپەیمانان دەیداتە پێشمەرگە هاوکارییەکانیان بۆ پێشمەرگە بژی و مەمرە بووە، رەخنە پەرلەمانتارانیش دەگرێت و دەڵێت “ئەوانە نوێنەری خەڵکن بۆیە حاڵمان جوانە”.\nجەعفەر شێخ مستەفا، بە دەنگی ئەمەریکای ڕاگەیاند “داعش نەک هەر مەترسییەکانی بەردەوامە، بەڵکو ئێستا داعش زیاتر مەترسیدارترە تا کاتی هاتنیان، لەبەر ئەوەی کاتی هاتنیان ببووە هۆی دروستبونی دوو جەبهە، کە هێزی پێشمەرگە خەتێکی بەرگری دروست کردبوو، بەڵام ئێستا شەڕی پارتیزانی دەکەن تەنها مەبەستییان شەهیدکردنی پێشمەرگە یا بریندارکردن یاخود زیانە لە کەلوپەلەکان و تەقەمەنییەکان، مەبەستییان شوێن گرتن نیە”.\nجێگری سەرۆکی هەرێمی کوردستان راشیگەیاند: کەمتەرخەمی یەکەم دەگەڕێتەوە بۆ عێراق کە ناتوانێت ئەمنیەت بۆ خەڵکی ئەو ناوچانەی ژێر دەسەڵاتی خۆی دابین بکات، هۆکارێکی تر ئەوەیە ئێستا داعش بە شێوەی پارتیزانی هێرشەکان دەکەن، بۆ نمونە ئەوکاتەی ئێمە پێشمەرگە و پارتیزان بوین عێراق خاوەنی گەورەترین سوپا بوو لە ناوچەکە، بەڵام نەیتوانیوە چاری پێشمەرگە بشکێنێت یاخود نەیتوانیووە ڕێگری بکات لە چالاکیەکانمان بەو توانا کەمەی هەمانبوو.\nئەو دەڵێت “ئێمە سوپاسی هێزەکانی هاوپەیمانان دەکەین کە لەسەرەتای شەڕی داعشەوە هاتنە کوردستان و تیمییان دروستکرد، بەهێزی ئاسمانی هاوکارییان کردین جگە لەوەی هەندێک هاوکاری ترییان کردین، بەڵام ئەو هاوکارییانەی کە هێزی هاوپەیمانان پێشکەشی پێشمەرگەیان کردووە بابێن حسابی لەسەر بکەن بزانین ئەو هاوکاری و یارمەتییانە هی ئەوەیە کە داعش تێکبشکێنێت؟ پێشمەرگە بە بیروباوەڕ و بەخوێن ئەو شەڕەی کردووە نەک بەو چەک و تەقەمەنییانە.”\nشێخ جەعفەر ئاشکراشیدەکات: ئێستاش هەندێک چەک و دۆشکە هەن کە پێیان داوین لە شەڕی داعشەوە یەک فیشەکییان پێنەداوین و فیشەکیشی نەماوە، ڕاستە ئەمەریکا چەند لیوایەکی پڕ چەک کردووە و مەشقییان پێدەکات، بەڵام هێشتا هەندێک پێداویستی ماون.\nباس لەوەشدەکات کە “هاوکارییەکانیان بۆ پێشمەرگە بژی و مەمرە بووە، هاوکارییەک نەبووە کە هێزێکی تۆکمە و پڕ چەک دروست بکەن بەرامبەر داعش، بەپێچەوانەوە ئێستاش داعش لە هەموو هێزەکانی تر بەهێزترە، بەڵام هێزی پێشمەرگە بە بیروباوەڕ شەڕی کردووە ئەگەرنا ئەگەر لەڕووی چەک و شارەزاییەوە ئێستاش ڕەنگە داعش لە سوپای عێراق بەهێزتر و شارەزاتر بێت”.\nسەبارەت بە تۆمەتبارکردنی پەرلەمانتارانی پارتی و یەکێتی کە هەریەکەیان ئاڕاستەی حیزبەکانی بەرامبەریان دەکەن، جەعفەر شێخ مستەفا دەڵێت “ئەوانە نوێنەری خەڵکن، ئەوانە نوێنەری هەرێمی کوردستانن، ئەوانە یاسا دەردەکەن، ئەوانە پارێزەری مافی تاکە کەسن، ئەوانە بەرگری لە مافەکانی خەڵکی کوردستان دەکەن، بۆیە حاڵمان واجوانە”.\nجێگری سەرۆکی هەرێم دەشڵێت: ئەوانە هاتونەتە ناو ئەو پەرلەمانەوە کە ئەسڵەن مرۆڤ نازانێت چۆن باسی بکات، جیاوازی پێشمەرگەیەک بکەیت کە لەسەنگەردا بێت و شەهید بێت کە لەم ڕۆژانەی دوایدا بەو هاوڵاتیانەوە 19 کەس شەهید بوون داعشێک نەیپرسی کامە پارتیە؟ یا یەکێتیە؟ یاخود حیزبێکی ترە؟ بەداخەوە بۆ ئەو مناڵ و مەزن و نەفام و بێ عاقڵانە کە ئەوانە وەک ندی و بدی ئەم قسانە دەکەن و بەهەوەسی خۆیان لێدوان دەدەن من هەر ئەوەندەیان پێدەڵێم.


عەباس فەتاح: دەمانەوێت بزانین كێ گرێبەستی 50 ساڵەی واژووكردووە - SNN\nHome›کوردستان›عەباس فەتاح: دەمانەوێت بزانین كێ گرێبەستی 50 ساڵەی واژووكردووە\nپەرلەمانتارێكی فراكسیۆنی یەكێتی نیشتمانیی كوردستان كە جێگری سەرۆكی لیژنەی یاسایی پەرلەمانیشە ئاماژە بەوە دەكات: ئامانج لە واژووكردنی بانگهێشتی لایەنی پەیوەندیدار بۆ پەرلەمان لەبارەی گرێبەستی 50 ساڵەی فرۆشتنی نەوت بە توركیا، بۆ ئەوەیە بۆ ڕای گشتی ڕوونبێت كێ بووە ئەو گرێبەستەی بە بێ ئاگاداری پەرلەمان واژووكردووە و سود و قازانجی ئەو گرێبەستە لەچیدایە.\nعەباس فەتاح، جێگری سەرۆكی لیژنەی یاسایی و پەرلەمانتاری فراكسیۆنی یەكێتی لە پەرلەمانی كوردستان بە SNNی ڕاگەیاند: كاتێك باس دێتە سەر دابەشكردنی مووچە ڕاستەوخۆ باسی رادەستكردنی نەوت و ناردنی پارە دەكرێت لەبەغداوە بۆ هەرێم، لەبەرامبەریشدا بەغدا داوای نەوتی هەرێم دەكات، هەرێمیش نەوت نانێرێت قسەیەكیش هەیە دەوترێت توركیا ڕازی نابێت بە ڕادەستكردنی نەوت بە عێراق، چونكە لەگەڵ هەرێم گرێبەستی 50 ساڵەی هەیە لەبواری نەوت، بەڵام تا ئێستا هیچ زانیاری و بەڵگەیەك نەهاتووەتە پەرلەمان لەبارەی ئەو گرێبەستە 50 ساڵییەوە.\nئاماژەی بەوەشكرد: ئێمە 32 پەرلەمانتارین كە واژوومان كردووە لەسەر بانگهێشتی لایەنی پەیوەندیداری حكومەت هەر لایەنێكی حكومەت دێت ئێمە كێشەمان نییە بە مەرجێك زانیاریمان پێبدەن لەبارەی ناوەڕۆكی گرێبەستەكە و سود و زیانەكانی چونكە كاتی خۆی ئەم گرێبەستە واژووكراوە لە پشتی حكومەتەوە كراوە و نە ئێمە و نە هاووڵاتیانیش هیچ زانیارییەكمان لەسەری نییە و دەمانەوێت ئەوە ڕوونبكرێتەوە بۆ خەڵك ماوەی حەوت ساڵە ئەو نهێنییە چی لەو گرێبەستەدا هەیە و نابێت هاووڵاتیان بیزانن.\nجێگری سەرۆكی لیژنەی یاسایی لەپەرلەمانی كوردستان ئەوەشی خستەڕوو، ئەو كاتەی ئەم گرێبەستە واژووكرا ( بەرهەم ساڵح ) سەرۆكی حكومەت بوو لەسەر پشكی یەكێتی، بەڵام ئەوەی كە ڕۆشتووەتە توركیا و واژووی لەسەر گرێبەستەكە كردووە (نێچیرڤان بارزانی) بوو كە لەوكاتەدا هیچ سیفەتێكی حكومی نەبوو لە سەرۆكایەتی هەرێم لە ئەنجومەنی وەزیران، بۆیە نامانەوێت موزایەدە بەم بابەتەوە بكرێت دەمانەوێت بۆ ڕای گشتی ڕوونبێت كێیە واژوویكردووە لەسەر گرێبەستی 50 ساڵەی فرۆشتنی نەوتی هەرێم لەگەڵ توركیا.


❤❤یـــانەی کوردژیـن/Kurd Zhin❤❤/ / كجى جوان\n» كجى جوان\n#1 2009-06-09 13:42:53\nدواترین جار ده‌ستكاری كراوه له‌لایه‌ن sazy (2009-06-09 14:37:04)\n#2 2009-06-09 14:23:19\nRe: كجى جوان\nده‌ست خۆش گیانه‌که‌م\nوێنه‌یه‌کی زۆر جوانه\n#3 2009-06-09 14:42:48\ndasta kant xosh\n#4 2009-06-11 11:21:17\nsupass paula gyan dasty tosh xosh bet\nsupas gerilla dasty tosh xosh bett barez\n#5 2009-06-11 11:35:28\ndast xosh bet zor jwan batebate\nrasmake nansew alesaw haefa\n#6 2009-06-11 12:24:30\nشوێن: suli. 7ayataka\nڕێكه‌وتی به ئه‌ندامبوون: 2009-04-01\nدواترین سه‌ردان: 2012-08-29\naw wenayay elessa w aw shtana\nhar zooooor zooooooor jwana\ndast xosh baxan gyan\n#7 2009-06-11 12:32:32\ndastxosh zor jyana\n#8 2009-06-11 12:40:30\nهاهاهاها ده‌ست خۆش گیان.\nوێنه‌ی چواره‌م سه‌رنجی زۆر راکێسام\n#9 2009-06-11 14:26:39\nسوباس هاورييان(خاتوو كالى ؛لافولى كيان ؛جاوشين ؛كاك سةروةر )سوباس خومش ئةوةى هيفاو ئةوانم لا جوان بوو ئةوة خؤيان بدينن برج به سةريان نامينيت ههههههههههه سوبــــــــــــاس\n#10 2009-06-11 15:01:04\nzor jwan bwn bataybaty rasmakay "hilary duff\n#11 2009-06-12 07:31:19\nsupass bo to sasha gyan pem xosha ka ba dltana baxtawaer bet\n#12 2009-06-12 10:15:44\nڕێكه‌وتی به ئه‌ندامبوون: 2009-02-07\nدواترین سه‌ردان: 2010-02-17\n#13 2009-06-12 10:21:40\nسازه ناشرین ئه‌ی بۆ له وێنه‌ی چواره‌م تۆ نابینم ههههههههههه تووره نه‌بی\nده‌ستت خۆش بێت وێنه‌کان زۆر جوانن به تایبه‌تی هی دووه‌م هیلاری دوف\nبه‌راستی سه‌رسامم پێێ وه‌یش دووباره ده‌ستت خۆش ب‌ێت\n#14 2009-06-13 08:39:13\nسوباس كةركوك كيان دستى تؤش خؤش بيت.\nمؤم من تاقةتى رسمم نةبو بس تؤ وت ئةجم لةكةليان رسم ئةكرم من نةم هيشت ههههه ئةكةر بمهيشتايه ئيستا رسمى تؤى تيابوو .\nمن جوانم له ريزى ئةوان نيم هههه سوباس بؤ تؤ مؤم كيان هةردةم دلخؤش بيت ئةزيزم\n#15 2009-06-13 08:58:52\nده ست خؤش سازى كيان وينه ى 3م زؤرجوانه هه راجم بؤخوازبينى\n#16 2009-06-13 09:26:13\nههههههههههه كاك دلدار خؤم ديم لةكةلت بؤ خوازبينى ئةليم ئةم برايةم معجيبى ئةم كجه يه\nسوباس بؤ تؤ دلدار كيان\n#17 2009-06-13 09:53:48\nهههههههههههههههههههههه زؤر سوبا ست ده كه م به خواى هاوريى ئازيزى زؤر والله ئه م ئيشه بؤبراى خؤت بكردايه خيريكى كه ورره بو.جامنيش له كاتى ماره كردن اليم ره بى نه خشه ت لئ بيت سازى خان.ده ست خؤش هه رسه ركه وتوبيت\n#18 2009-06-13 10:29:29\nههههههه ئةى هاورى بؤ جى باشه بؤ ئيشى وا نةبيت ها براكةم ....به خوا من حةزم به شووكردن نيه بس ئيشالله ئةو كجة ئةبيت به قسمةتت\n#19 2009-06-13 10:54:09\nهههههههههههههههههههههههههههههههههههههههه باشه باش بؤ واخؤت توره كردوه.والله هاوريى وه فادار ئه بيت وه ك تؤبيت.بس والله توره بونت لئ نايت.هه رابيت كاتيك شوبكه يت انشششششششششششاللله.ههههههههههه.كاتت شاد.باشه تؤبه تؤبه تؤبه.بادلت نه هيشينم انشالله به دلى خؤت اكه يت.باى\nدواترین جار ده‌ستكاری كراوه له‌لایه‌ن دلدار_85 (2009-06-13 10:56:11)\n#20 2009-06-13 11:45:59\nههههههههه من قةد توره نيم دايم بيكةنم بس شوو ناكةم هــــــا هههه..سوباس بؤ بةيامت ئةزيزم تةمةن دريز بيت بةريز


پەروەردە سەبارەت بە دامەزراندنی مامۆستای وانەبێژی بڕیارێك دەردەكات – تۆڕی میدیایی خەڵک\n2019/08/24 - 3:29 PM\nبەڕێوەبەرێتی پەروەردەی شارباژێڕ سەبارەت بە دامەزراندنی مامۆستای وانەبێژ بۆ ساڵی نوێی خوێندن بڕیار دەدات مامۆستاكانی ساڵی ڕابردوو دابنێتەوە.\nپشتیوان تاڵب، وتەبێژی بەڕێوەبەرێتی پەروەردەی شارباژێڕ بۆ (خەڵك) ئاماژەی بەوەكرد، سەرجەم مامۆستایانی وانەبێژ ئەوەی لە قۆناغی ئامادەیی ساڵی ڕابردوو (2018- 2019) لە سنوری پەروەردەكەمان وانەبێژ بوون سبەینێ یەك شەممە لە بەشی خۆیەتی و میلاك لە پەروەردەی شارباژێڕ ئامادەبن.\nڕاشیگەیاند، كە ئەو مامۆستا وانەبێژانە دەبێت وانەبێژییان بۆ ساڵی نوێی خوێندنی (2019 – 2020) تازە بكەنەوە.\nئاشكراشی كرد، كە پێویستە ئەو مامۆستایانە پێداویستیەكانی (ڕەگەزنامە و پێناسی باری شارستانی یان (كارتی نیشتمانی)، پشتگیری خوێندنگە، دوو وێنەی كەسێتی) لەگەڵ خۆیتان بهێنن.\nوەك وتەبێژی پەروەردەی شارباژێڕ ڕوونی كردەوە، هەر مامۆستایەكی وانەبێژ پرسیاری هەیە پەیوەندی بكات بە كاك ئامانج، لێپرسراوی خۆیەتی و میلاك بە ژمارە تەلەفۆنی (0773 552 5520).\nبەڕێوەبەرێتی پەروەردەی شارباژێڕدامەزراندنمامۆستایانی وانەبێژ\nسبەینێ مووچەی بەشێكی مامۆستایان دابەش دەكرێت\nتوركمانەكانیش دژی شێوازی دامەزراندنن لە پەروەردەی كەركوك\nكاتی خۆپیشاندانی سەرتاسەری لە هەرێم دیاریكرا\nبەرپرسێكی ئەنجوومەنی وەزیران دواین زانیاری لەسەر مووچە و دامەزراندن ئاشكرا دەكات\n2020/01/22 - 10:59 AM\nوەزارەتی دارایی و ئابووری حكومەتی هەرێمی كوردستان ئاشكرایدەكات، سەرجەم فەرمانبەرانی گرێبەست، گرێبەستەكەیان نوێ كرایەوە.\nوەزارەتی دارایی و ئابووری لە ڕاگەیەنراوێكدا ئاماژە بۆ ئەوە دەكات، ئاواتی شێخ جەناب وەزیری دارایی و ئابووری حكومەتی هەرێمی كوردستان لەدوو ڕۆژی ڕابردوودا، واژۆی لەسەر نوێكردنەوەی گرێبەستی سەرجەم فەرمانبەرانی گرێبەست كرد.\nئەمەش لەكاتێكدایە، فەرمانبەرانی گرێبەست لە چەند ڕۆژی ڕابردوودا خۆپیشاندانیان ئەنجامدا و داوایان كرد هاوشێوەی مامۆستایانی گرێبەست بكرێنە فەرمانبەری هەمیشەیی.\n2020/01/22 - 9:05 AM\nوەزارەتی دارایی و ئابوری حكومەتی هەرێمی كوردستان لە خشتەیەكدا بڕیاریداوە ئەمڕۆ مووچەی چەند شوێنێكی وەزارەت و دەستە و فەرمانگەكانی حكومەت دابەش بكات.\nبەپێی خشتەكە، كە وەزارەتی دارایی بڵاویكردۆتەوە، ئەمڕۆ مووچەی هەریەك وەزارەتەكانی (شارەوانی، گواستنەوە، كارەبا، پلاندانان، كشتوكاڵ، ئاوەدانكردنەوە، ڕۆشنبیری، بازرگانی) لەگەڵ هەر سێ سەرۆكایەتییەكەی هەرێم و خانەنشینانی سەربازی دابەش دەكرێت.\nئاماژەی بەوەشكردووە، كە هەر ئەمڕۆ مووچەی دەستەكانی (مافی مرۆڤ، دەستپاكی، وەبەرهێنان، ژینگە) لەگەڵ دەزگای مین و ناوچە كوردستانیەكانی دەرەوەی ئیدارەی هەرێم و چاودێری دارایی و كۆمسیۆنی هەڵبژاردنەكان خەرج دەكرێت.\nدابەشكردنی مووچەی مانگی 10 لەكاتێكدایە، كە چارەنووسی مووچەی دوو مانگی ساڵی ڕابردوو نادیارە و تائێستا هیچ زانیارییەك لەسەر مووچەی ئەمساڵ ئاشكرانەكراوە.\n2020/01/21 - 7:39 PM\nئەنجوومەنی وەزیرانی عیراق لە كۆبوونەوەی ئاسایی خۆیدا، بڕیار دەدات بڕێك پارە وەك مووچەی مانگانە بۆ بێكاران ببڕێتەوە.\nبەپێی بەیاننامەیەك، كە لەلایەن نووسینگەی ڕۆژنامەوانی سەرۆك وەزیرانی عیراقەوە بڵاوكرایەوە، “ئەمڕۆ سێ شەممە، ئەنجوومەنی وەزیرانی عیراق لە كۆبوونەوەی ئاسایی خۆیدا بڕیاریدا، مووچەی مانگانە بۆ 900 هەزار كەس ببڕێتەوە، كە بڕەكەی مانگانە 175 هەزار دینارە”.\nهەر بەپێی بەیاننامەكەی ئەنجوومەنی وەزیرانی عیراق، “ڕەزامەندی دراوە لەسەر هەمواری بڕگەی (6)ی بڕیاری ئەنجوومەنی وەزیران (340 ی ساڵی 2019)، كە ئەم شێوەیە دەبێت، “بڕینەوەی مووچەیەك بۆ 900 هەزار كەس لە بێكاران و ئەوانەی توانای كاریان نییە، بڕی مانگانەكەش تەنیا 175 هەزار دینارە بۆ هەر كەسێك”.\nئەنجوومەنی وەزیرانی عیراق، بۆ پێدانی ئەو مووچەی مانگانەیە، مەرجێكی دەستنیشان كردووە، كە بریتییە لەوەی دەبێت ئەو كەسە بەپێی یاسای پاراستنی كۆمەڵایەتی، لەچوارچێوەی هێڵی هەژارییەوە بێت.\nوێڕای ئەوەی عیراق لەئێستادا بە دووەم گەورەترین وڵاتی هەناردەكاری نەوت لە ناوچەكەدا دادەنرێت، بەڵام هاووڵاتیانی بەدەست بێكاری و هەژارییەوە دەناڵێنن، بە تایبەتیش لە ناوچەكانی ناوەڕاست و باشوور، كە بۆ زیاتر لە سێ مانگ دەچێت، خۆپیشاندانی ناڕەزایی تێیاندا بەردەوامە.\nڤیدیۆ35 خولەک پێش ئێستا


هۆز و تیرەکانی جاف - جافی گۆران\nجافی گۆران بەگشت تیرە و هۆزەکانییەوە، خاوەنی مێژوویەکی دێرین و ڕەسەنن، وەلێ ئەو زانیارییە تۆمارکراوانەی لەسەر جافی گۆران هەن، وەک تێکڕا بەشەکانی تری جاف، زانیاریگەلێکی کەم و ناتەواون. لە ڕاستیشدا باسی جافی گۆران و تیرە و هۆزەکانیان تەنها لە هەندێک دەستنووس و سەرچاوەی ئیسلامیدا هاتووە کە بە ئاشکرا ئاماژەی داوە بە هەندێک لەو تیرانە وەک: نیرێژی، تایشەیی، قادر میروەیسی، بێداخی، ئەلیاسی. بە هەمانشێوە ناوی جافی گۆران لە هەندێک دەستنووسەکانی هەردوو سەدەی حەوت و هەشتی کۆچیدا هاتووە. بەڵام پاشتر باس و هەواڵی جاف بە شێوەیەکی بەرچاو پەرەیان سەند و بڵاوبوونەوە، نەخاسمە لە سەردەمی سەفەوییەکان و ئەفشارەکاندا (حوکمی نادر شای ئەفشار). ئەوەبوو لەو سەردەمانەدا تیرەکانی نیرێژی و تایشەیی و قادر میروەیسی و بێداخی و بێویانی و ئەلیاسی لە یەکگرتووی عێلی جاف دابڕان و بەرەو ناوچەکانی عێلی گۆران لە سنووری داڵەهۆ و زەهاو و دەوروبەریاندا، ڕەویان کرد. ئەمەش لەو کاتەدا ڕوویدا کە فەرمانڕەواکانی میرنشینیی ئەردەڵان (پایتەختەکەیان سنە بوو) دەستیان بەسەر جوانڕۆدا گرت (زێدی ڕەسەنی جاف)، بەو هۆیەشەوە ژمارەیەکی زۆر لە دانیشتوانی ئەو ناوچەیە بۆ دەرەوەی ڕەویان کرد (بەرەو کەناری ڕۆژئاوای ڕووباری سیروان لە کوردستانی عێراقدا و ناوچەکانی عێلی گۆران لە کوردستانی ئێراندا).\nپاشان تیرە و گرووپەکانی جافی جوانڕۆ کە چووبوونە سنووری عێلی گۆران، لەسەر لەوەڕگا لە نێوان خۆیاندا بووبە شەڕیان و هاتن بەیەکدا، ئەمەش وایکرد کەیخسرەو بەگی سەرۆکی جاف، قادر بەگی کوڕی بنێرێتە لای جافە بەشەڕ هاتووەکان بە مەبەستی پێکهێنان و ئاشتکردنەوەیان. بەڵام لە جیاتی ئەوەی ئاشتی بێتە دی، گوللەیەکی سەرکێشی وێڵ لە کاتی شەڕەکەدا، بەر قادر بەگ کەوت و کوشتی، بەوەش دۆخەکە زیاتر تێکچوو و ئاڵۆز بوو. ئەوجا هەندێک لە تیرەو هۆزە بەشەڕ هاتووەکان، لە ترسی تۆڵە سەندنەوە لێیان، پەنایان بۆعێلی گۆران برد و لە لایەن ئەوانەوە داڵدە دران و بە گەرمی پێشوازیکران و، موڵک و کێڵگەیەکی بەرینیان لە ناوچەکانی گوارە و پاڵان و سیاوانەداپێدرا و، هێزە شەڕکەرەکانیشیان لەگەڵ هێزەکانی گۆراندا یەکیان گرت. لە ڕاستیدا، مێژوونووس ڕائوول لینسن کە زانیاریی لەمەڕ هێزیی جەنگیی عێلی گۆران و دامەزراوە سەربازییەکەیەوە تۆمار کردووە، بە هیچ شێوەیەک ئاماژەی بەناوی ئەو تیرە و هۆزانەی جافە نەداوە کە پێوەندییان بە عەشیرەتەکانی گۆرانەوە کرد. بەهەرحاڵ ئەم جافانە دواتر لە عەشیرەتەکانی گۆران جیابوونەوە، ئەویش دوا بە دوای پەرەسەندنی هێزی جەنگیی جافی جوانڕۆ (نەخاسمە تیرەکانی باوەجانی، قوبادی، وەڵەبەگی) و دەستبەسەراگرتنیان بەسەر موڵک و لەوەڕگایەکی زۆر لە دەشتی زەهاو و سەرقڵادا لەلایەک و، مۆرکردنی ڕێکەوتننامەی 1914 لەلایەکی ترەوە کە بووبە هۆی گۆڕینی نەخشەی زەوی و کێڵگەکان و شێوەی موڵکدارێتییان (لە نێوان سنووری عێراق و ئێراندا).\nفارس من فرسان الجاف گوران\nقادر بگ الجاف\nكيخسرو بگ رئيس قبلة الجاف والد الشهيد قادر بگ الجاف\nژمارەی ئەم تیرەیە بە هەزار خێزان مەزندە دەکرێت، هەندێکیان لە چیای بنی گز و سنووری جافی جوانڕۆ لەگەڵ عێلی گۆراندا (نزیک بە زێدی تیرەی وەڵە بەگی) نیشتەجێن. و هەندێکیشیان لە دەشتی زەهاودان. ڕۆڵەکانی ئەم تیرەیە لە زستاناندا کۆچیان بۆ ناوچەکانی بان زەمین و گهوارە دەکرد. بە هاوینانیش دەچوونە ناوچەکانی گۆران و نیرێژ. هەروەها نیرێژییەکان بە زاراوەیەکی جافانەی ڕەسەنی (کوردی) قسە دەکەن. گرنگترین هۆزەکانیشیان: کویک-ە (هەندێکیان لە ناوچەی زەهاو و بەشێکیشیان لە ناوچەکانی شادی ئاباد و ڕوانسەردا نیشتەجێن). لەنێو ئەم تیرەیەدا چەند سەرۆکێکی لێهاتوو ناوبانگیان دەرکردووە، نموونەی سەفەروەیس سوڵتان و یاروەیس سوڵتانی کوڕی. پاش مردنی یاروەیس سوڵتان، ئەکبەر خان بووەتە سەرۆک و بەدووی ئەویشدا ڕەزا خان نیرێژی وەک سەرۆکێکی دیار و بە توانا دەرکەوتووە. لە ڕاستیشدا ناوبراو (ڕەزا خان) کەسایەتییەکی خێڵەکی و کۆمەڵایەتیی لێهاتوو و دلێر و دانا و خواپەرستی سەردەمی خۆی بووە. ئەم سەرۆکە لە پاش نەمانی قاجارییەکان لەسەر حوکمی ئێران و هاتنی بنەماڵەی پەهلەوییەکان بۆ سەر کورسیی دەسەڵات، وەک سەرکردە و سوارچاکێکی بێهاوتا لە ناوچەی زەهاودا بەدەرکەوات و، لەلایەن میرەکانی کەڵهوڕەوە کرا بە فەرمانداری ئەو شوێنە. ڕەزا خان هەوڵێکی زۆری خستە گەڕ بۆ پتەوکردن و بەهێزکردنی دەسەڵات و توانای تیرەکەی و فراوانکردنی سنووری ناوچەکەیان. ئەوەبوو ناوچەکانی قەسری شیرین و سەرپێڵی زەهاوی چەند جارێک خستە ژێر دەسەڵاتی خۆیەوە و، بە هیچ شێوەیەک گوێی بە فەرمانی دەسەڵاتدارانی ئێرانیی نەدەدا و زۆریش پەست و بێزار بوو لە سیاسەتی ئەو دەسەڵاتدارانە دەرهەق بە عەشیرەت و قەومەکەی. هەروەها ڕەزا خانی بێ بڕوا و متمانە بە ئێرانییەکان، دەستی کرد بە ئامادەکردن و ڕێکخستنی هێزێکی چەکداری تۆکمە لە عەشیرەتەکەی بە شێوەیەک کە کاربەدەستانی ئێرانیی نیگەران کرد و خستە گومانەوە، نەخاسمە لە پاش ئەو ڕاپۆرت و هەواڵانەی لەمەڕ ڕەفتار و جموجۆڵی ڕەزا خانەوە، پێیان گەیشت. لە کۆتاییدا هێزەکانی ئێرانی لە شەڕێک لە شەڕەکاندا توانییان بە دیلی بیگرن. ئەوجا ڕەوانەی بەندیخانەی (قێر قجر) لە تاراندا کرا و ماوەی یازدەساڵی لەوێ بە زیندانی بەسەربرد. ڕەزا خان تاکە سەرۆک بوو لە نێوان سەرۆک عەشیرەتە بەندکراوەکاندا کە تەحەدای دەسەڵاتدارانی بەندیخانەکەی دەکرد و لەگەڵ پاسەوان و بەرپرسانی ئەوێدا بە شەڕ دەهات و بەرەنگاریی دەکردن. پاش ئازادکردنی ئەم زاتە، زۆر لە داوود بەگی جاف نزیک بووەوە و خۆشی ویست، بە بەردەوامی سەردانی دەکرد و زۆر لە ماڵەکەیدا (لە کرماشان) دەمایەوە و بیرەوەری و بەسەرهاتی سەیر و عەنتیکەی لەمەڕ تێکۆشان و خەباتی خۆی لە دژی دەسەڵاتدارانی ئێرانی و عەشیرەتە نەیارەکانیدا، دەگێڕایەوە. لەدوا سەفەریدا بۆ تاران، ڕەزا خان کتوپڕ بزر کرا و دیار نەما و چارەنووسی بۆ کەس ئاشکرا نەکرا.\nفارس من فرسان فخذ نيريژى\nرضا خان نيريژى\nناوی ئەم تیرەیە لەلایەن مێژوونووس و نووسەری ئێرانیی بەناوبانگ ئەسغەر شمیم بە (تایشە ئای) و لە لایەن مێژوونووس مەسعوود کەیهانیش بە (تشە)، هاتووە. نووسەر ناێر محسنی- ش بە (قشە ئای) ناوی بردوون و دەڵێت ئەمانە لە ئەسڵدا کوردی وڵاتی ئەڕمینیا (ئەڕمەنستان) بوون و بەر لەوێ بێنە کوردستانی ڕۆژهەڵات ئایینی مەسیحییان پەرستووە، بەڵام لە ڕاستیدا هیچ سەرچاوە و دەستنووسێکی متمانە پێکراو لەبەردەستدا نییە ئاماژە بەم زانیارییە بکات. وەلێ ئەوەی ڕاست و دروست بێت ئەوەیە کە ئەم تیرە لە مێژەوە بەشێکی ڕەسەن و گرنگی عێلی جافن و وەک تێکڕا تیرە و بەشە دێرین و ڕەسەنەکانی ئەم عێلە ساڵانە بەژیانی کۆچەرییەوە سەرقاڵ بوون. هەروەها ئەم تیرە لە تیرە گەورە و ناودارەکانی سنووری جوانڕۆ بوون پێش ئەوەی بگوێزنەوە بۆ ناوچەی عێلی گۆران.بەگوێرەی سەرژمێرییەک ساڵی 1914 ئەنجامدراوە بە 1500 خێزان مەزەندە کراون و خاوەنی چەندین بەتالیۆنی سوارە و پیادەی جەنگاوەر بوون. هەمیسان ئەم تیرەیە، بە سەرۆک و کەسەکانیانەوە، نموونەی کەسانێکی خواپەرست و پابەند بە ئایینی پیرۆزی ئیسلام بوون و، هەمیشە بەوە ناسراوبوون کە لە بەرژەوەندیی ئایینەکەیاندا خزمەتی بەرچاویان کردووە، زۆریش لە سەرۆکەکانیان خاوەنی زانست و ڕۆشنبیریی ئایینی بەرز بوون. یەکێک لە سەرۆکە ناودارەکانی تیرەی تایشەیی فەقێ مستەفا تایشەیی بووە کە هەر بە منداڵی لەسەر دەستی مەلا و مامۆستای ئایینیی هەڵکەوتوودا، زانستە ئایینییەکانی خوێندووە. پاش ئەو زاتە کوڕەکانی سەرۆکایەتیی تیرەکەیان گرتۆتە دەست، لە پێشیانەوە نەزەر سوڵتان کە فەرماندەیی جەنگاوەرانی تیرەکەی و تیرەی قادر میروەیسیشی پێکەوە دەکرد. پاش ئەو مەعاریف سوڵتان سەرۆکایەتیی خێڵی گرتە دەست، ئەویش سەرۆکێکی لێهاتوو و دلێر بوو و بۆ ماوەیەک حوکمی جافی گۆرانی بەگشت تیرە و هۆزەکانییەوە کرد بەر لەوەی دەسەڵاتی لاواز بێت.\nپاش مردنی ناوبراو عەلی سوڵتانی کوڕی کاروباری تیرەی گرتە دەست تا لەناوچوونی بنەماڵەی قاجاریی فەرمانڕەوا لە ئێراندا (ساڵی 1344ک). ساڵی 1914 سنوور بۆ موڵک و لەوەڕگاکانی تیرەی تایشەیی بە گوێرەی ڕێکەوتننامەی سنووریی ئێران- عێراق، دیاری کرا، ئەوانیش ڕووبەڕووی حکوومەتی ئێرانی بوونەوە و، هەندێک لە سەرکردەکانیان لە بەندیخانەی (قێر قجر)دا بۆ ماوەی زیاتر لە دە ساڵ بەند کران. پاش عەلی سوڵتان سەرۆکایەتی تایشەیی کەوتە دەست کدخدا موستەفا لەوێشەوە بۆ کدخدا مەحموود نەزەریی کوڕی کە یەکێک بوو لە ناودارانی عێلی جاف و پیاوانی مەردی ڕێگای خەبات و فیداکاری و نیشتمانپەرستی، هەروەها یەکێک بوو لەو سەرۆکە دیارانەی کە بەرژەوەندیی گشتیی دەخستە پێش هەر بەرژەوەندییەکی تایبەتی. ئەم سەرۆکە هەڵکەوتووە لە دایکبووی ناوچەی زەهاوە و، لە گوندەکەی خۆیدا خوێندن و نووسین بە هەردوو زمانی کوردی و فارسی لەسەر دەستی مامۆستایانی تایبەتیدا فێر بووە و، بە وێنەی کەسێکی ڕەوشتبەرز، دەروون پاک و بە ویژدان بەدەرکەوتووە، هەر لە تافی لاوێتییەوە بە چاکی و دروستی موڵک و زەوی و زاراە فراوانەکانی بەڕێوە بردووە و، خاوەنی دەسەڵاتێکی زۆر بووە. پاش ئەوەی خومەینی حوکمی ئێرانی گرتە دەست (ساڵی 1979) و گەلی کوردمان بە هۆیەوە ستەم و کوێرەوەرییەکی زۆری چەشت، ڕۆڵەکانی تایشەیی لە سەروویانەوە کدخدا مەحموود نەزەری شانبەشانی ڕۆڵەکانی تری جاف و عەشیرەتە هاوپەیمانەکانیان (وەک قەڵخانی و عەشیرەتەکانی تری گۆران) بە فەرماندەیی خەباتگێڕ سەردار بەگی جاف لە دژی ستەم و ناڕەوایی ڕژێمی نوێی ئێران ڕاپەڕین و زیانێکی زۆریان بەو ڕژێمە گەیاند\nلەو سەردەمەدا کدخدا مەحموود نەزەری بە ڕووداوێکی هاتووچۆ لەسەر سنووردا لە کاتی بەسەرکردنەوەی بنکەی یەکێک لە هێزەکانی، شەهید دەبێت. لە پاش ئەو ئیحسان نەزەریی کوڕی لە ئاهەنگێکی شایستەدا، بە ئامادەبوونی کاک سەردار بەگی جاف سەرۆکی عێلی جاف و ناوداران و پیاو ماقووڵانی تایشەیی، لە شوێنی باوکیدا بە سەرۆکی تیرە هەڵبژێردرا. هەروەها کدخدا حاتەم نەزەریش یەکێک بوو لە کەسایەتییە هەڵکەوتووەکانی مێژووی ئەم تیرەیە، ناوبراو لە سەردەمی خۆیدا کەسایەتییەکی ناوداری زەهاو و سەرقڵا بووە و وەک خاوەن موڵکێکی ناودار و ڕاستگۆ و خێرۆمەند لە ناوچەکەدا شۆرەتی دەرکردووە. هەمیسان ئەم زاتە یەکێک بووە لەوانەی بەشداریی ڕاپەڕینی گەلەکەمانی لە دژی ڕژێمی خومەینیدا کردووە و، وەکو ئەندامێکی کارای ئەو ڕاپەڕینە بە دەرکەوتووە. ناوەندی سەرەکیی ئەم تیرەیە دەکەوێتە ناوچەی پاڵان (لە زەهاو) و لەسەر سنووری ئێران- عێراق بڵاو دەبنەوە، سنووریان لە باکوورەوە: ناوچەی جێگیران، لە ڕۆژهەڵاتەوە ناوچەی نیشتەجێبوونی تیرەی نیرێژی (لە جافی گۆران) لە باشوورەوە ناوچەکانی جگەرلو و چوارکڵاو، لە ڕۆژئاواوە هەوارگەکانی عێلی گۆرانە، ئەم تیرەیە بە زاراوەی جافی کوردی دەدوێن. شوێنی حەوانەوەی وەرزی زستانی ئەم تیرەیە بریتی بوو لە ناوچەکانی کانی شیرینە و دەوروبەری بیرە نەوتەکانی قۆرەتوو، لە بەهارانیشدا لە ناوچەکانی هلال (شوێنی دانیشتنی کدخدا مستەفا)، تەپە ڕەش، دارایخان و زەهاودا نیشتەجێ دەبوون، لە وەرزی هاوینیشدا دەچوونە ناوچەکانی پاڵان، حەسەن گایر، کانی سەفەر، پلەزەرد، قەدپاڵی داڵەهۆ. ڕۆڵەکانی تایشەیی حاڵی حازر ئیش و کاری کشتوکاڵی و ئاژەڵداری دەکەن.\nڕەوکردنی بێویانییەکان لە زێدی ڕەسەنیانەوە (جوانڕۆ) بۆ ناوچەکانی عێلی گۆران بە سەرەتای قۆناغێکی نوێ و گرنگ لە ژیانی ئەم تیرە کۆچەرەدا دەژمێردرێت، کاتێک وەک زۆر لە ڕۆڵەکانی تری جاف گواستیانەوە بۆ ئەو شوێنانە و تێیدا جێگیر بوون و وەک جاری جارانیان دەستیان بە ژیانی کۆچەریی خۆیان کردەوە و هەموویان لەوێندەر بە جافی گۆران ناسران. هۆی ڕەوکردنی ئەم جافانەش لە شوێنی ڕەسەنی خۆیان دەگەڕێتەوە بۆ دوو هۆی سەرەکی، یەکەمیان: پەیدابوونی شەڕوشۆڕ و ململانێ لەنێوان جافی جوانڕۆ و میرەکانی ئەردەڵان ئەوانەی کە گوشار و پاڵەپەستۆیان دەخستە سەر جافی جوانڕۆ بۆ ئەوەی دەسەڵاتیان کز بکەن و دەست بەسەر زەوی و کێڵگە دەوڵەمەندەکانیاندا بگرن. هۆکاری دووهەمیش دەگەڕێتەوە بۆ ئەوەی کە سەرۆک عەشیرەتەکانی گۆران بانگ ێشتی تیرەکانی جافی جوانڕۆیان کرد و هانیان دان تا بۆ لای ئەوان بگوێزنەوە، بەو شێوەش سوود لە هێز و توانایان وەرگرن بە مەبەستی بەرقەرارکردنی ئاسایش و ئارامی لە ناوچەکەدا. ئەوەبوو جەنگاوەرانی بێویانی چەند بەتالێونێکی چەکداریان، لە سوارە و پیادە، لە نێو هێزی شەڕکەری گۆراندا پێکهێنا، وەلێ ئەو ناکۆکییە ناوخۆییانەی کە پاشان لە نێو سەرانی تیرەکەدا ڕوویان دا، بوونە هۆی لاواز بوونی هێز و سامی بێویانییەکان. باسی ئەم تیرەیە لە نووسین و دەفتەرەکانی بنەماڵەی قاجاریدا بەناونیشانی (بی بیان و بیامە) وا هاتووە کە لە ناوچە ساردەکانی کوێستاندا لە نزیک تیرەی نیرێژدا و، لە گەرمیاندا لە ناوچەکانی زەهاو و بیبیان (معارف سلگان) و بیبیان (شاوەلی) دا، نیشتەجێن. ئێستاش بەبۆنەی پەرت و بڵاوبوونی بێویانییەکان ئێمە ناتوانین شوێنێکی دیاریکراویان بۆ دەستنیشان بکەین. بەڵام دەکرێ هەوارگەکانی جارانیان بۆ وەرزی زستان بە ناوچەکانی (بان لوادە و لەوەڕگەکانی قزڵ زەهاو) دەستنیشان بکەین. هەروەها زەوی و زاری کشتوکاڵیشییان لە ناوچەکانی شیمان (دوشیمان) و بونان-ی قەڵای زنجیر- دا شک دەبرد کە عەشیرەتەکانی قەڵخانی (تیرەی اسپری و بهرامی)ی داڵەهۆ دەستیان بەسەریاندا گرت. شایەنی گوتنە کەوا موڵک و کێڵگەکانی ئەم تیرەیە بە هۆی دیاریکردنی سنووری ئێران- عێراقەوە، بوون بە دوو بەشەوە. بەشێکیان کەوتە دیوی عێراق و ئەو بەشەکەی تریشی سەرۆک عەشیرەتەکانی قەڵخانی لە ئێراندا زەوتیان کرد. دەبێت ئەوەش بڵێین کەوا ڕۆڵەکانی ئەم تیرەیە لە جیاتی ئەوەی پشتی فەیزوڵڵا سوڵتان ڕەزا سوڵتانی سەرۆکیان بگرن، چوونە پاڵی میرزا بەگ (بهادر السلگنە)ی سەرۆکی قەڵخانی کە پێوەندییەکی بە هێزی لەگەڵ تیرەی وەڵەبەگیدا (لە جافی جوانڕۆ) هەبوو (عەزیز بەگی سەرۆکی وەڵەبەگی کچی ئەو میرزا بەگەی هێنا و کردی بە هاوسەری خۆی). ژمارەی بێویانییەکان بە 500 خێزان مەزەندە دەکرێت، لە ڕەچەڵەکەدا بۆ تیرەی دووڕۆیی دەگەڕێنەوە، و لە سەردەمی کۆندا بەشێکی سەرەکی بوون لە یەکگرتووی (هاوبەندی) جافی جوانڕۆ.\nئەم تیرەیە بە هەزار خێزان مەزەندە دەکرێت و، لە ڕەچەڵکەدا بۆ تیرەی یەزدانبەخشیی سەر بە جافی جوانڕۆ دەگەڕێنەوە. هەندێک لە ڕۆڵەکانی ئەم تیرەیە لەگەڵ میرانی عێلی جافدا، کاتی ڕەوەکەیان لە جوانڕۆوە بۆ ناوچەکانی ژێر دەسەڵاتی بابانییەکان، بەرەو دیوی ڕۆژئاوای ڕووباری سیروان (لە نزیک دەربەندیخانی ئێستا) ڕەویان کرد و لەوێ جێگیر بوون. زێدی قادر میروەیسییەکان لەگەڵ ئەم شوێنانەدا هاوسنوورە، لە باکوورەوە ناوچەکانی پشتە و شاوازی و لەعلی خان (شوێنی تیرەی شەرەفبەیانییەکان لە جافی جوانڕۆ)، لە باشوورەوە لەوەڕگاکانی تیرەی تایشەیی و سنووری باکووری شارۆچکەی قۆرەتو (کە دەکەوێتە باکووری خانەقی)، لە ڕۆژهەڵاتەوە جێگیران، لە ڕۆژئاواوە دیوی ڕۆژهەڵاتی ڕووباری سیروان. هەوارگەکانی زستانەی ئەم تیرەیە بەهۆی دیاریکردنی هێڵی سنووری نێوان ئێران و عێراقەوە، بوون بە دووبەشەوە لە هەردوو دیوی سنووردا. کاتێک قادر میروەیسییەکان بۆ ناوچەی عێلی گۆران باریان کرد، سەرۆکی ئەم عێلە (عێلی گۆران) بەهۆی زۆری ژمارەیان (مەبەست قادر میروەیسییەکانە) و زۆری مەڕوماڵاتیان، ناوچەگەلێکی زۆری پێدان، ناوچەکانی سەدر، بریشا، خوڕەمیر (بۆ شوێنی زستانیان)، ناوچەکانی میر بەگی، بلاو، کانی شارکە، قڵای ئاوارە، گویژە، ملەچیا، بزەڕیشە حسێن کەریم خان- بۆ شوێنی هاوینیان. پاشان هەوارگەکانی زستانەی قادر میروەیسییەکان بڵاوتر بوونەوە و ئەم شوێنە بەرینانەیان لەخۆ گرت، سەرقڵا، چوارکڵاو، هاجی لەر، گۆڕگنوش (فەرەج یوسف یار ئەحمەدی)، خوڕ خوڕ، قەرەچەم. ئەم تیرەیە بەسەر ئەم هۆزانەدا دابەش دەبێت: پەپلی، چوخەیی، یوسف یار ئەحمەدی، کەریم عالیخانی، قادری، ساتورە. قادر میروەیسییەکان خاوەنی چەندین بەتالیۆنی سوارە و پیادەی چەکدار بوون و، بەشدارییان لە ڕاپەڕینی عێلەکەیاندا، جافی جوانڕۆ، لە دژی میرەکانی ئەردەڵاندا کرد و ڕۆڵێکی بەرچاویان لە سەرخستنی ئەو ڕاپەڕینەدا نواند. لە سەرۆکە دیارەکانی ئەم تیرەیە: مستەفا خان سوڵتان و بەگلەر سوڵتان (کوڕانی قادر میروەیس)، کاکە خان سوڵتان لە کوڕەزاکانی مەحموود عەلی وەیس، هەروەها سەرۆکی بەتەمەنیان کدخدا حسن پور (ناسراو بە حەسەن عەلی) لە کوڕەزاکانی قادر میروەیس. ئەم تیرەیە، بە سەرۆک و کەسەکانیانەوە، شانبەشانی براکانیان لە جافی گۆران و جافی جوانڕۆ، بەشدارییەکی شایستەیان لە ڕاپەڕینە دلێرانەکەی میری ئازا سەردار بەگی جاف لە دژی ڕژێمی خومەیەنیی ستەمکاردا، کرد و ڕۆڵی بەرچاویان نواند و زەرەر و زیانێکی سەختیان بەهێزەکانی ئەو ڕژێمە گەیاند. لە نێو سەرکردە دلێرەکانیانیدا ئاماژە بە ناوی کەریم مستەفا (ناسراو بە کەریم چوتە) و محەمەد مستەفا دەکەین.\nتیرەی ئەلیاسی وەک هەندێک لە تیرەکانی دیکەی جاف، بۆ ناوچەکانی عێلی گۆران و چیای داڵەهۆ، ڕەویان کرد و لەوێ لە دۆڵی عەلی عاسی و قەدپاڵی داڵەهۆ و ناوچەی بان زەردە دا جێگیر بوون. ئەم تیرە بریتییە لە 250 خێزان و، هەوارگەکانی هاوینەیان ئەم شوێنانەیان دەگرتەوە: بان زەردە، قڵای ئاوارە،گویژە، ملەچیا، هەوارگەی زستانەشیان: سەرقڵا، زەهاو، خوڕخوڕ. لە سەرۆکە هەرە لێهاتووەکانی ئەم تیرەیە: کدخدا بەهرام ئەلیاسی، کدخدا مەحموود ئەلیاسی.


کوردیپێدیا - وەزارەتی خوێندنی باڵا پلانی ساڵی نوێ تاوتوێ دەکات\n📝 وەزارەتی خوێندنی باڵا پلانی ساڵی نوێ تاوتوێ دەکات | پۆل: بەڵگەنامەکان | زمانی بابەت: 🏳 کوردیی ناوەڕاست\nوەزارەتی خوێندنی باڵا پلانی ساڵی نوێ تاوتوێ دەکات\nوەزارەتی خوێندنی باڵاوەزارەتی خوێندنی باڵا و توێژینەوەی زانستی بەڕەچاوکردنی بارودۆخی تەندروستی لە هەرێمی کوردستان و سەلامەتی گیانی خوێندکاران و قوتابیان، بۆ ساڵی نوێی خوێندنی (2020-2021) پلان و بەرنامەی تازەی بەئاراستەی بەرەوپێشبردنی رەوتی خوێندن لە هەرێمی کوردستان و، بەرزکردنەوەی ئاستی زانستی خوێندکاران و، کواڵێتی خوێندنی داڕشتوە، بۆ ئەمەش پلان و پڕۆژەی پێشنیازی ساڵی نوێی خوێندنی تاوتوێکرد و بۆ گفتوگۆ و پەسندکردنی بەرزی دەکاتەوە بۆ ئەنجومەنی وەزیران.\nرۆژی (29/8/2020) ئەنجومەنی وەزارەتی خوێندنی باڵا و توێژینەوەی زانستی بەسەرپەرشتی د. ئارام محمد قادر سەرۆکی ئەنجومەنی وەزارەت و ئامادەبونی بریکاری وەزارەت و سەرجەم سەرۆک زانکۆکان کۆبونەوەی ژمارە (9) ی ئاسایی خۆی بەشێوەی ئۆنلاین ئەنجامدا.\nد. ئارام محمد قادر ڕاشیگەیاند: بەڕەچاوکردنی بارودۆخی تەندروستی لە هەرێمی کوردستان و سەلامەتی گیانی خوێندکاران و قوتابیان، بۆ ساڵی نوێی خوێندنی (2020-2021) پلان و بەرنامەی تازەمان بەئاراستەی بەرەوپێشبردنی ڕەوتی خوێندن لە هەرێمی کوردستان و، بەرزکردنەوەی ئاستی زانستی خوێندکاران و، کواڵێتی خوێندن داڕشتوە، بۆ ئەمەش ئاماژەی بە پلان و پڕۆژەی پێشنیازی ساڵی نوێی خوێندن کرد.\nبە ڕەچاوکردنی بارودۆخی تەندروستی هەرێمی کوردستان، لە کۆبونەوەکەدا چەندین پێشنیاز بۆ ئەنجومەنی وەزیران بەرزکرایەوە بەمەبەستی\nپەسەندکردنیان، کە بریتین لە:-\n. خوێندنی ساڵی نوێی ئەکادیمی لە (1/9) دەستپێدەکات و پێویستە ساڵی ئەکادیمی لە (30/6) کۆتای ب\n· لە نێوان (20/9) تاکو (4/10) پرۆسەی خوێندن لە زانکۆ و پەیمانگەکانی لە هەرێمی کوردستان دەستپیدەکات، بەشێوەیەک زانکۆکان سەرپشکن و دەسەڵاتیان پێدەدرێت لە نێوان ئەم دو ڕێکەوتە رۆژێک بۆ دەستپێکردنی خوێندنی ساڵی (2020-2021) دەستنیشان بکەن.\n·سیستمی خوێندن بۆ ساڵی خوێندنی (2020-2021) بریتیە لە خوێندنی ئاوێتە واتە (blended learning).\n· خوێندنی وانە پراکتیکیەکان و تاقیکردنەوەی کۆرسەکان و کۆتای ساڵ و تەتبیقاتی ناو نەخۆشخانە و تاقیگەکان و وانە تیۆریە سەرەکییەکان لە ناو کامپەس دەخوێنرێت، بەو واتایەی زۆربەی خوێندنی ساڵی نوێ لە ناو کەمپەس دەبێت.\n·ماوەی نێوان (9/1) تاکو (10/4) ئەو ماوەیە بۆ ڕاهێنانی مامۆستایان بەکاردەهێنرێت و یاخود ڕێکخستنەوەی ساڵنامەی زانکۆ و قەرەبوکردنەوەی وانە فەوتاوەکان.\nهیچ کۆرسێکی خوێندن لە زانکۆ و پەیمانگەکان نابێت لە (15) هەفتە کەمتر بێت.\n· بەهۆی بارودۆخی تەندروستی و بڵاوبونەوەی پەتای کۆرۆنا، تەنها بۆ ئەمساڵی خوێندنی (2020-2021) لەنێوان زانکۆکانی هەرێم سیستمی میوانداری دەکرێتەوە ئەویش لەنێوان بەش و سیستمی هاوشێوەدا دەبێت.\n· لە (2020/10/11) پرۆسەی خوێندنی خوێندنی باڵا/ ماستەرو دکتۆرا دەستپێدەکات.\nکۆی ئەم پێشنیازانە و چەندین پێشنیازی دیکەی پەیوەست بە پرۆسەی ساڵی نوێی خوێندن تاوتوێکران و دەخرێتە بەردەم ئەنجومەنی وەزیران بەمەبەستی تاوتوێکردن و پەسەندکردنیان.\nهەر لە کۆبونەوەکەدا و لەسەر ڕاسپاردەی وەزیری خوێندنی باڵا و توێژینەوەی زانستی، کە نوێنەرانی یەکێتی مامۆستایانی کوردستان ئامادەیبون، هەریەک لە م. ئەحمەد گەرمیانگەرمیانی و د. نادر مستەفا نانەکەلی لە وتەیەی جیا جیادا ئاماژەیان بە پڕۆژە و بەرنامەکانی یەکێتی مامۆستایانی کوردستان کرد بۆ دەستپێکردنی ساڵی نوێی خوێندن، بۆ ئەمەش پشتگیری یەکێتی مامۆستایانی کوردستانیان بۆ پڕۆژەکەی وەزارەتی خوێندنی باڵا و توێژینەوەی زانست\n#وەزارەتی خوێندنی باڵا | #گەرمیان | #29-08-2020 |\n📅 رۆژی دەرچوون: 29-08-2020\n➕ ئەم بابەتە لەلایەن: (بەناز جۆڵا)ەوە لە: Aug 30 2020 12:24PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 30 2020 12:25PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 30 2020 12:25PM باشترکراوە


وەزیری دارایی و جێگری سەرۆكوەزیرانی عێراق بۆ كاروباری دارایی رایگەیاند، قۆناخی داهاتوو بۆ هەولێر و بەغدا گرنگە، سەبارەت بە چارەسەركردنی كێشەكان لە ئێستاوە دەستمان پێ كردووە، تاوەكو ئێستا سێ چوار كۆبوونەوە كراون.\nفوئاد حوسێن، وەزیری دارایی و جێگری سەرۆك وەزیرانی عێراق بۆ كاروباری دارایی لە شاری هەولێر بۆ دەزگاكانی راگەیاندن گوتی:"كۆمەڵێك بابەت هەن پێویستە باس بكرێن و گفتوگۆ لەسەر ئەو پرسانە بكرێن، كە ناكۆكییان لەسەرە، لەوانەش: پرسی ماددەی 140 لە دەستووری عێراق، سیاسەت و نەوت و پرسی بودجە و چەند پرسێكی دیكە پشت بەخوا ئەمانە هەموو چارەسەر دەبێت.\nسەبارەت بە چارەسەركردنی كێشەكان لە ئێستاوە دەستمان پێ كردووە، تاوەكو ئێستا سێ چوار كۆبوونەوە بەرێوەچوونە.


راپۆرتی پێشێلكاری مافی مرۆڤ له مانگی مەی ٢٠٢٠ - كۆمه‌ڵه‌ی مافی مرۆڤی کوردستان\n03.06.2020 04.09.2020 Kurdistan Human Rights Association\nراپۆرتی پێشێلكاری مافی مرۆڤ له مانگی مەی ٢٠٢٠ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە.\nلەم مانگەدا هیچ داتایەک لە سەر گیراوانی ئێعدام کراو دەست نەکەوتووە و حکومتەی ئێران هیچ ئامارێکی بڵاو نکردۆتەوە.\nبەپێی ئامارەکانی کۆکراوە لەم مانگە دا ١٢ هاولاتی کە بریتین لە چالاکانی سیاسی، مەدەنی و… دەستبەسەر کراون.\nژمارە ناو تەمەن رێکەوت شوێن\n1 عەبدوللا ئەدوایی ؟ 4,5202 سەوڵاوا(سروآباد)\n2 تارق رەحیم پور ؟ 05.05.2020 سنه\n3 بنیامین رەحیم پور ؟ 05.05.2020 سنه\n4 ئیدریس گەلەداری ؟ 10.05.2020 سنه\n5 زانیار نورمەحەمدی ؟ 10.05.2020 سنه\n6 سەعید رەشیدی ؟ 11.05.2020 مەهاباد\n7 مەحەمەد عەلی لەشكەری ؟ 11.05.2020 مەهاباد\n8 سەمیع شەریفیان 17 13.05.2020 پیرانشار\n9 عباس سەدیقی ؟ 17.05.2020 پیرانشار\n10 یۆسف ئیبراهیم زادە ؟ 22.05.2020 شنۆ\n11 شەهاب ناجی ؟ 22.05.2020 نەغەدە\n12 ئیسلام ئەنباخون ؟ 23.05.2020 ورمێ\nلەم مانگەش دا کۆمەڵێک کۆڵبەر وکاسبکار بوونە قوربانی تەقەی راستەوخۆیی هێزە سەربازیەکانی کۆماری ئیسلامی ئێران و ١٦ کۆڵبەر و کاسبکار کوژراون و ٢٤ کۆڵبەر و کاسبکاریش بریندار بوون.\nژمارە ناو تەمەن رێکەوت شوێن هۆکار\n1 مەحمود مورادی 22 03.05.2020 هەنگە ژالە بانە تەقەی هێزەکانی حکومەتی ئێران\n2 مەحەمەد ئیبراهیم زادە ؟ 03.05.2020 نۆکان، کانی زەردە تەقەی هێزەکانی حکومەتی ئێران\n3 لوقمان چوارگۆشە ؟ 09.05.2020 بلە سووری خوارێ تەقەی هێزەکانی حکومەتی ئێران\n4 کەیوان کەوسەری ؟ 09.05.2020 بانه بەربوونەوە\n5 کامران مەولان نیا 32 12.05.2020 سەردەشت تەقەی هێزەکانی حکومەتی ئێران\n6 ئارام مەولودی 25 17.05.2020 شنۆ خنکان لە چۆم\n7 بەهرام یوسفی ؟ 17.05.2020 قتوور تەقەی هێزەکانی حکومەتی تورکیا\n8 سەفیر ئیلئەفکەن 37 20.05.2020 شةۆ تەقەی هێزەکانی حکومەتی ئێران\n9 قادر یادساره 21 23.05.2020 تەقەی هێزەکانی حکومەتی تورکیا\n10 ئەرسەلان ئەحمەدی ؟ 24.05.2020 سۆمابرادۆست تەقەی هێزەکانی حکومەتی ئێران\n11 کامران گولان ؟ 25.05.2020 سەردەشت تەقەی هیزەکای سپای ئێران\n12 موحسێن دەرویش زادە 26 29.05.2020 ئەلەند تەقەی هێزەکانی حکومەتی ئێران\n13 ئیبراهیم جوردیزیج 28 29.05.2020 ئەلەند تەقەی هێزەکانی حکومەتی ئێران\n14 سینا مام سەلیمی ؟ 22.05.2020 سەقز تەقەی هێزەکانی حکومەتی ئێران\n15 هادی گولابی ؟ 29.05.2020 بروجێرد تەقەی هێزەکانی حکومەتی ئێران\n16 بێهزاد سالحی 18 19.05.2020 کرماشان تەقەی هێزەکانی حکومەتی ئێران\n1 سەدیق ئەحمەدی ؟ 03.05.2020 چالدران تەقەی هێزەکانی حکومەتی ئێران\n2 مەنسوور چوارگۆشە ؟ 09.05.2020 بلە سووری خوارێ تەقەی هێزەکانی حکومەتی ئێران\n3 مەیسەم موحەمەدی ؟ 09.05.2020 بلە سووری خوارێ تەقەی هێزەکانی حکومەتی ئێران\n4 نەوزاد ؟ 15.05.2020 هەورامان تەقەی هێزەکانی حکومەتی ئێران\n5 ؟ ؟ 15.05.2020 هەورامان تەقەی هێزەکانی حکومەتی ئێران\n6 رەیا سەرشیری ؟ 17.05.2020 گوندی وەکیل تەقەی هێزەکانی حکومەتی ئێران\n7 مەنافع حسێن زادە ؟ 17.05.2020 گوندی وەکیل تەقەی هێزەکانی حکومەتی ئێران\n8 بێهزاد رەمەزانی ؟ 17.05.2020 گوندی وەکیل تەقەی هێزەکانی حکومەتی ئێران\n9 شەمسەدین عومەرپور ؟ 17.05.2020 ناوچەی سنووری تەقەی هێزەکانی تورکیا\n10 سالار ؟ 21.05.2020 نەوسود تەقەی هێزەکانی حکومەتی ئێران\n11 کەیهان ؟ 21.05.2020 نەوسود تەقەی هێزەکانی حکومەتی ئێران\n12 زەکەریا ؟ 21.05.2020 نەوسود تەقەی هێزەکانی حکومەتی ئێران\n13 مەحەمەد ئەمینی ؟ 21.05.2020 نەوسود تەقەی هێزەکانی حکومەتی ئێران\n14 مەنسوور 30 22.05.2020 بێتوش تەقەی هێزەکانی حکومەتی ئێران\n15 بەختیار 32 22.05.2020 بێتوش تەقەی هێزەکانی حکومەتی ئێران\n16 ؟ ؟ 23.05.2020 سنوور تەقەی هێزەکانی تورکیا\n17 ؟ ؟ 23.05.2020 سنوور تەقەی هێزەکانی تورکیا\n18 ؟ ؟ 23.05.2020 سنوور تەقەی هێزەکانی تورکیا\n19 رودان ئەحمەدی ؟ 24.05.2020 سۆمابردۆست تەقەی هێزەکانی حکومەتی ئێران\n20 توران ئەحمەدی ؟ 24.05.2020 سۆمابردۆست تەقەی هێزەکانی حکومەتی ئێران\n21 کامیل گەوهەری ؟ 29.05.2020 پیرانشار تەقەی هێزەکانی حکومەتی ئێران\n22 کەمال گەوهەری ؟ 29.05.2020 پیرانشار تەقەی هێزەکانی حکومەتی ئێران\n23 روسوڵ جەبلک ؟ 29.05.2020 پیرانشار تەقەی هێزەکانی حکومەتی ئێران\n24 عەلی خزرزادە ؟ 30.05.2020 بانه تەقەی هێزەکانی حکومەتی ئێران\nلەم مانگەدا ٦ کەس کۆتایی بە ژیانی خۆیی هێناوە.\n1 هادی یزدانی 47 01.05.2020 سەقز نادیار\n2 شیلان شبرنگ 16 03.05.2020 هەوراان کێشەی ماڵباتی\n3 زینب کودکی 11 07.05.2020 ئیلام فەقیری\n4 اصغر خسروی 25 18.05.2020 روانسەر بێکاری\n5 مفیده حسین نژاد 18 24.05.2020 سەقز بەشوودانی زۆرەملی\n6 حاصل التون 19 26.05.2020 پیرانشار نادیار\nلەم مانگە دا دوو کەس بە هۆیی تەقینەوەی مین بریندار بوون.\n1 بێهروز باقری 30 07.05.2020 قەلاوێزان\n2 مەحەمەد سالحی 46 15.05.2020 بانه\n← پیرانشار: گەنجێکی دیکە دەستبەسەر کرا\nکوژرانی کۆڵبەری دیکە لە چالدێران →


کوردیپێدیا - زێوە\n🏰 زێوە | پۆل: شوێنەکان | زمانی بابەت: 🏳 کوردیی ناوەڕاست\nسەرچاوە:وێنەکە ئینستاگرامی بەڕێز کاک (فەرەیدون حەکیمزادە)\n2. 👁 زێوە (شنۆ)\n3. 👁 سەردەشت\n4. 👁 مارغان\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Jul 14 2016 2:47PM باشترکراوە\n📷 فایلی وێنە 1.0.1 145 KB Jan 1 2011 11:19AM هاوڕێ باخەوان


ڕۆژەڤی ١٥-٤-٢٠١٩ | ROJnews\nدووشەممە, 15 أبر 2019 - 07:21\n-نووسینگەی سلێمانی پارتی ئازادی دیموکراتی ئێزدی- پادێ، بەبۆنەی جەژنی چوارشەمەی سور، سەردانی کامپی ئاشتی دەکەن لە شارەدێی عەربەت و خواردن و شیرینی دەبەخشنەوە، کاتژمێر ١١:٠٠.. بەڤیدیۆ\n-بۆ گەڕانەوەی مووچە فەوراوەکانیان، یەکێتی کەمئەندامانی کوردستان لە شاری سلێمانی کۆنگرەیەکی ڕۆژنامەنووسیی دەبەستێت.. کاتژمێر ١١:٠٠ بە ڤیدیۆ\n-ناوەندی کلتوریی چۆمان مەراسیمی ناساندن و واژۆکردنی کتێبی (لە بومەلێڵەوە بۆ زەردەپەڕ/ لێکۆڵینەوەیەک دەربارەی ئەدەبیاتی باڵەکایەتی ١٨٠٠ز تاکو ١٩٠٠) بۆ ( ڕێبین مەلا ئەحمەد) ساز دەکات، کاتژمێر ٣:٠٠ی پاشنیوەڕۆ لەهۆڵی ناوەندی کەلتوریی چۆمان.. بە ڤیدیۆ\n-وەزارەتی پلاندنان/دەستەی ئاماری هەرێمی کوردستان ڕێورەسمێک سازدەکات بۆ ڕاگەیاندنی ڕاپۆرتی ڕووپێوی بازاری کار لە هەرێمی کوردستان-عێراق،کە ئەنجامدراوە بەمەبەستی هەڵسەنگاندنی بازاری کار پێداویستیەکانی لەکەرتی تایبەت، ئەم ڕووپێوەبەشێکە لەپڕۆژەی چاکسازی لەڕاهێنان و فێرکردنی تەکنیکی و پیشەی بەهاوکاری ڕێکخراوی یونسکۆ هاوکات بەهاوکاری دارایی یەکێتی ئەوروپا کە لە شوباتی ٢٠١٧ دەست بە جێ بەجێ کردنی کراوە، لە هۆتێڵ دیڤان کاتژمێر ١٠:٠٠ بەیانی.\n-بەهۆی ساختەکردنی شیری دیالاک لەلایەن بەرپرسێکی هەرێم، سبەی کاتژمێر ١١:٠٠ لەلایەن کۆمپانیای ڕاستەقینەی شیری دیالاک سکاڵای یاسایی لەسەر ساختەکاران تۆمار دەکرێت، کەماوەی دووساڵە بەسەر دوکانەکان و مۆڵەکانی کوردستان دابەش دەکرێن و دەفرۆشرێنە هاوڵاتیان، بۆیە کاتژمێر ١١:١٥ خولەک لەبەردەم دادگای هەولێر کۆنگرەی ڕۆژنامەنووسی ئەنجام دەدرێت و بەڵگەکان بۆ ڕای گشتی دەخرێنەڕوو.. بە ڤیدیۆ\n-خوێندکارە یەکەمەکان خۆپیشاندان و مانگرتنی سەرتاسەریی ئەنجامدەدەن لە بەردەم ئەنجومەنی وەزیران، لە شاری هەولێر کاتژمێر ١٠:٣٠.. بە ڤیدیۆ\n-کۆلێژی کشتوکاڵی زانکۆی گەرمیان، مەراسیمی یادی ئەنفال ئەنجامدەدات، تێیدا بەڵگەنامە و دەای ئەدەبی و فیلمی بەڵگەنامەیی و پانێڵ و خەڵات پێشکەشدەکرێن، کاتژمێر ١٠:٠٠.. بە ڤیدیۆ\n-لە شارۆچکەی ڕانییە، ژمارەیەک خوێندکاریی زانکۆی ڕاپەڕین گردبوونەوەیەک ئەنجام دەدەن بۆ داواکاریی گەڕاندنەوەی دەرماڵە، کاتژمێر ۱۰:۳۰ .. بە ڤییدۆ\n-لە شارۆچکەی کەلار نەوەکانی ئەنفال و هونەرمەندانی کەلار، یارییەکی دۆستانە ئەنجام دەدەن و بەو یارییە مەراسیمی ۳۱ساڵەی تاوانی ئەنفال بەکۆتا دێت، کاتژمێر ٣:٠٠.. بە ڤیدیۆ\n-دوای ٣١ ساڵ لە تاوانی ئەنفال، کە بە هەشت قۆناغ دژ بە گەلی کورد ئەنجامدرا و ١٨٢ هەزار کەسی کردە قوربانیی و پێنج هەزار گوند تێیدا خاپووربوون، هێشتا دەسەڵاتی هەرێمی کوردستان، جاش و مستەشارە تۆمەتبارەکانی تاوانی ئەنفالی ڕادەستی دادگا نەکردووە، کە یەکێکە لە داواکارییە سەرەکییەکانی کەسوکاری ئەنفالکراوان.\n-پەیڕەوانی ئاینی یارسان (کاکەیی) لە باشوری کوردستان، بە گرنگەوە لە یەکگرتوویی گەلی کورد دەڕوانن و پێیان وایە، کە بە یەکگرتوویی و پێکەوە کارکردن دەتوانن ئامانجەکان بەدیبهێنن، دەشڵێن: هەتا پەرتەوازەبین زمان و فەرهەنگمان لەناودەچێت.. بە ڤیدیۆ\n-دایک و کچێک لە ماڵەکەی خۆیاندا لە شاری سلێمانی ژوورێکی فۆلکلۆریی دروست دەکەن و بە بەژەنینی فلوت و ئاوازی فۆلکلۆریی کوردییش تایبەتمەندییەکی دیکە دەدەن بە ماڵەکە.. بە ڤیدیۆ\n-باوکی شەهید گیڤارا، هاوشێوەی كەسوكارانی دیکەی شەهیدان پشتیوانی بۆ مانگرتوان نیشان دەدات و دەڵێت، کە دەبێت بە یەکگرتن و بەرخۆدان بەرامبەر دەوڵەتی تورك بوەستینەوە، دواش دەکات خەڵك و حزبەكانی باشووری كوردستان لەبەرامبەر ئەو دەوڵەتە هەڵوێستی زیاتریان هەبێت.. بە ڤیدیۆ


راگەێندراوی رێکخراوی یاری کورد سەبارەت بە پیلانی دەوڵەتی کوماری ئیسلامی ئێران بۆ سەر هێزەکانی روژهەڵاتی کوردستان نیشتەجێ باشور | یاریکورد یاهەق\nHome یاریکورد و یارسان راگەێندراوی رێکخراوی یاری کورد سەبارەت بە پیلانی دەوڵەتی کوماری ئیسلامی ئێران...\nراگەێندراوی رێکخراوی یاری کورد سەبارەت بە پیلانی دەوڵەتی کوماری ئیسلامی ئێران بۆ سەر هێزەکانی روژهەڵاتی کوردستان نیشتەجێ باشور\nکوماری ئیسلامی ئێران وەک دەوڵەتێکی دوژمن بە کورد لە هەر چوار بەشی وڵات هەمیشە خەریکی پیلان گیران بووە دژی نەتەوە و نیشتمانەکەمان و خەباتگیرانی کورد لە هەموو جیهان.\nئەو دەوڵەتە دوژمن بە کوردە لە سەرەتای بە دەسڵات گەیشتنی هەتاکوو ئەورۆ لە هیچ دوژمنایەتیک دەرحەق بە نەتەوەی کورد قسوری نەکردوە و لە هەر شوینێک دەنگی حەق خوازی کوردێک بەر گوی کەوتبێ بە شێوەێک لە شێوەکان بەر پەلاماری دەوڵەتی ئاخوندی ئێرانی کەوتوە و زەهری خویان پێدا رشتوە.\nلە ماوەی رابردو هەوڵەکانی دەوڵەتی ئیرانی دژ بە هێزە سیاسیەکانی روژهەڵاتی کوردستان و بنکە و بارەگای ئەو هێزانە کە نیشتەجێن لە هەریمی کوردستان لە ژێر ناوی یاساێک بۆ هێرش کردنە سەر ئەو هێزانە کە هێز و بنکەیان لە هەرێمی کوردستان هەێە پەرەی ساندوە،لە ئەو پێوەندیە دەوڵەتی ئێرانی لە رێگەی هاوبیرانی کە سەر بە شیعەکانی ئێراقن وەک فراکسیونی مالکی و هەشدی ناشەعبی یاساێکیان دەر کردوە بە مەبەستی فشار خستنە سەر هێزەکانی روژهەڵاتی کوردستان.\nرێژیمی ئێرانی لە ماوەی زیاتر لە سێ دێە حاکمیەتی رەشی خوی بە سەر وڵاتەکەماندا جنایەت نیە دەرحەق بە گەلی کورد جێبەجێ نەکردبێ و لە هەموو کەرەستەێک کەڵکی وەر گرتوە بۆ لە ناوبردنی هێزە کوردیەکان لە هەر شوێنێک بۆی لوابێت بەڵام بە خوشیەوە نەیتوانیوە دەنگی نەتەوەی کورد بە ئارەزوی خوی کپ بکاتەوە و تێکوشەرانی کورد روژ لە گەڵ روژ زیاتر لە گەشە کردندا بوون و سیاسەتەکانی ئەو رژیمەیان لە قاو داوە.\nئەورۆکە پێویستە هێز و لاێەنە سیاسیەکانی روژهەڵاتی کوردستان بەرپرسانە و بە جدی بە یەکیەتی رێزەکانیان روبەروی ئەم پیلانە تازەیەی دەوڵەتی مەلاکانی ئێرانی و بەکرێگیراوەکانی ئەو رێژیمە لە عێراق ببنەوە ،هەر لە ئەم رێگاێەشەوە داوا لە حکومەتی هەرێمی کوردستان و گەلی کورد لە باشور دەکەین دژی پیلانە قیزەونەکانی دەوڵەتی دوژمن بە کوردی ئێرانی بوستنەوە دەر حەق بە ئازادی خوازانی کوردی روژهەڵات کە ئێستا لە ئەو بەشەی وڵات بنکە و بارەگایان هەێە.\nسەرکەوێ خەباتی گەلی کورد بۆ ئازادی و سەرخۆ بوون\nبرۆخێ رێژیمی کۆماری ئیسلامی ئێران\nرێکخراو یاری کورد (یارسان)\nژمارەی بینین 1,562


به‌ڵێ كورد شه‌ڕكه‌ری به‌هێز و توانان، خاوه‌ن مۆڕاڵی له‌بن نه‌هاتووین له ڕووبه‌ڕووبوونه‌وه‌ی دوژمن و ناحه‌زه‌كان. ئه‌گه‌ر باسی سه‌ركرده یان پێشمه‌رگه و سڤیلی كورد بكه‌ین، ده‌بینین پێكڕا به ئیراده‌یه‌كی یه‌كگرتوو ده‌جووڵێن، ئه‌و كاتانه‌ی له‌ژێر گوشار و مه‌ترسیدان. چاوێك بخشێنین به مێژووی سه‌تان ساڵه‌دا، ڕوونه كورد به‌رده‌وام به‌ره‌نگار و زاڵ بووه به‌سه‌ر نه‌یارانیدا، ته‌نیا ئه‌وكاتانه نه‌بێت كه شه‌ڕ دژی وڵاتێكی گه‌وره بووه، یا خیانه‌تێكی ناوخۆیی له به‌ره‌ی كوردی دروست بووه، یانژی هێزێكی نابه‌رانبه‌ری گه‌وره وه‌ك ده‌وڵه‌تانی سه‌فه‌وی و عوسمانی له كۆندا سه‌نگه‌ریان لێ گرتووه، با ئه‌وه‌ش له بیر نه‌كه‌ین، كورد ناسناوی هۆلاكۆ به‌زێنی پێوه‌یه.\nئه‌گه‌ر ته‌ماشای مێژوویه‌كی نزیك بكه‌ین له‌و بزاڤ و رێكخستنه كوردییانه‌ی هه‌ره‌سیان هێنا له سه‌ده‌ی نۆزده، ده‌زانین چۆن ڕێككه‌وتنی نێوده‌وڵه‌تی و په‌یماننانه‌ی له‌سه‌ر واژوو كرا، وه‌ك ئه‌وه‌ی به‌سه‌ر كۆماری كوردستان هات له ڕۆژهه‌ڵات، دواجار بووه هۆی له سێداره‌دانی قازی و هاوه‌ڵانی.\nله سێ نیوه‌ی ته‌واوی سه‌ته‌ی نۆزده و ساڵی 1946 كه دواتر له 1961 بوو به شۆڕشی سه‌رانسه‌ری تا 1974 مه‌لا مسته‌فا بارزانی رابه‌رایه‌تی شۆڕشێكی كوردی ده‌كرد دژی عێراق، به‌ڵام رێككه‌وتننامه‌ی جه‌زائیر له نێوان عێراق و ئێران كه بنه‌ماكه‌ی بریتی بوو له هه‌ره‌سهێنان به شۆڕشی كوردی له‌لایه‌ن شای ئێرانه‌وه، له به‌رانبه‌ردا عێراق ده‌ستبه‌رداری به‌شێكی خاكی باشووری كوردستان بوو بۆ ئێران، ئه‌وه وایكرد ده‌نگی شۆڕشی كورد نه‌مێنێ. به‌ڵام له‌به‌رئه‌وه‌ی عێراق پابه‌ندی ئه‌و په‌یمانییه نه‌بوو، شه‌ڕی عێراق-ئێران 1980-1988 بۆ ماوه‌ی هه‌شت ساڵ هه‌ڵگیرسا.\nله‌و سه‌رده‌مه‌ی مۆدێرنه‌دا، كورد وه‌ك شه‌ڕكه‌رێكی پاڵه‌وان له دنیا ته‌ماشا ده‌كرێ، به تایبه‌ت له باشوور و رۆژئاوای كوردستان، ئه‌وه‌یش به‌هۆی شه‌ڕی تیرۆرستانی ده‌وڵه‌تی ئیسلامی له عێراق و شام. ته‌واوی دنیا ده‌زانی هێزی پێشمه‌رگه پشتی چه‌كدارانی داعشی له زه‌وی دا، پێشڕه‌وییه‌كانی داعش له باشووری كوردستانه‌وه كرانه پاشڕه‌وی.\nله‌گه‌ڵ شاره‌زابوون له تاكتیك و هێرشه خۆكوژییه‌كانیان، پێشمه‌رگه داستانی گه‌وره‌ی تۆمار كرد و نه‌به‌ردانه جه‌نگین. هه‌روه‌ها له رۆژئاوای كوردستانه‌وه پێشره‌وییه‌كانی هێزی كوردی نه‌وه‌ستا تا پایته‌ختی خه‌لافه‌تی داعشیان كۆنترۆڵ كرد.\nهه‌ر ئه‌وه نا، ئه‌وه‌تا باس و خواسی كوشتنی كه‌سی یه‌كه‌می ئه‌و خه‌لافه‌ته كه ئه‌بوبه‌كر به‌غدادی بوو، میدیای جیهانی به خۆیه‌وه سه‌رقاڵ كردووه، به‌وه‌ی هێزێكی ئه‌مه‌ریكی له پایته‌ختی هه‌رێمی كوردستانه‌وه بۆ كوشتنی به‌غدادی ده‌كه‌ونه ڕێ، به پاڵپشتی كورد به ژماره یه‌ك.\nپێشتریش كورد له كوشتنی سه‌ركرده‌كه‌ی قاعیده هاوئاهه‌نگ بووه. ئه‌وانه ده‌رخه‌ری ئه‌و راستییه‌ن كه كورد خاوه‌ن پێگه‌یه‌كی سه‌ربازی و هه‌واڵگری به‌هێزه له ناوچه‌كه‌دا، ئه‌گه‌رنا چۆن ده‌زگه‌یه‌كی وه‌ك سی ئای ئه‌ی و هێزی ئه‌مه‌ریكا پشتی پێ ده‌به‌ستێ وه‌ك هاوپه‌یمانێك كه ڕۆڵی به‌رچاوی هه‌یه، به‌تایبه‌ت له بابه‌تی تیرۆر كه گه‌وره‌ترین كێشه‌ی دنیایه.\nده‌بێ بزانین به‌شێكی زۆری وڵاتانی دنیا به گرینگییه‌وه له كورد ده‌ڕوانن، به‌ڵام ئه‌وه به‌س نییه بۆ هه‌توانی ئه‌و برینانه‌ی سه‌تان ساڵه كورد به ده‌ستیه‌وه ده‌ناڵێت و پێی ناكرێ وه‌ك پارچه‌یه‌ك له نه‌ته‌وه‌ی یه‌كگرتوو ژیان بكات، ئه‌وه‌یش له‌به‌ر دابه‌شبوونیه‌تی به‌سه‌ر چوار وڵاتی سته‌مكاردا.\nئێمه ده‌مانه‌وێ به‌ره‌ی سیاسی كوردی ببێته یه‌ك، ئاره‌زوومانه به‌ره‌یه‌كی كوردی یه‌كڕا دروست بێت له‌سه‌ر ئاستی سیاسی، چونكه له‌سه‌ر ئاسته سڤیله‌كه یه‌كده‌نگ و ڕه‌نگه، به‌ڵام ده‌بێت بزانین ئه‌وه كارێكی ئاسان نییه، چونكه هه‌ر پارچه‌یه‌كی كوردستان به دابه‌شبوونه‌كه‌ی له باردودۆخێكی جیاواز و مامه‌ڵه‌یه‌كی جیاوازدایه له‌گه‌ڵ ناوه‌ند.\nده‌كرێ هه‌ر پارچه‌یه‌كی كوردستان به سیاسه‌تی خۆیه‌وه له به‌رانبه‌ر ئاریشه‌كانی ڕاوه‌ستێ، ئینجا له هێرشه‌كانی توركیا بۆ سه‌ر كورده‌كانمان له رۆژئاوا، ئێوه ته‌ماشای خۆپێشاندان و دروشمه‌كان بكه‌ن، زۆربه‌ی كاته‌كان وێنه‌ی عه‌بدوڵا ئۆجه‌لان و دروشم یانژی داوای ئازادكردنی ده‌بینین، باشه بۆ له خۆمان ناپرسین، كێشه‌ی كورده‌كانمان كه بوونه‌ته باكوری سووریا چ شتێك به كێشه‌ی عه‌بدوڵا ئۆجه‌لانی ده‌به‌ستێته‌وه، ئاخر شه‌ڕ و به‌رخودان له سه‌رێ كانی له‌گه‌ڵ دوورگه‌ی ئیمراڵی بابه‌تێكی چه‌ند دوور و قووڵه؟. وه‌ختێك كچێكی 10 ساڵ قاچه‌كانی له ده‌ست ده‌دات، كوڕێك به چه‌كه قه‌ده‌غه‌كراوه‌كان زامدار ده‌بێت، ئایا به‌رزكردنه‌وه‌ی وێنه‌ی ئۆجه‌لان هێرشه‌كان ڕاده‌گری؟.\nكه‌چی بێ ئاگا له‌وه‌ی كێشه‌ی كورد له رۆژئاوا شلۆقتر ده‌كات، من و تۆ ئه‌گه‌ر تا سه‌ر ئێسك خۆشه‌ویستیمان بۆ ئۆجه‌لان و سه‌ركرده‌كانی تری كورد هه‌بێت، پێویسته له ڕاستیدا بژین، نه‌ك گیرۆده‌ی هه‌ست و سۆز و قسه‌ی بێ مانا بین.\nبه‌ڵێ، ئه‌گه‌ر ئۆجه‌لان و په‌كه‌كه له لیستی تیرۆری جیهانیدان، ئێمه دژی ئه‌وه‌ین چونكه كوردن و ده‌زانین داوای ماف و ویستی گه‌له‌كه‌ی ده‌كات، به‌ڵام كه گوترا له‌ناو لیستی تیرۆردایه، ئیتر من و تۆ پشتی خۆمان له دیواره گڕه‌كان و ناوچه‌وانمان له زه‌وی بخشێنین، پێمان ناكرێ بیسه‌لمێنین كه وانییه.\nبه‌ر له هێرشه‌كانی توركیاش بۆ سه‌ر ڕۆژئاوا، كۆك بووم له‌گه‌ڵ ئه‌وه‌ی رۆژئاوا هه‌ڵه ده‌كات خۆی وه‌ك لقێكی پارتی كرێكاران ده‌ناسێنێت، با ژێر به‌ژێر وایان بكردایه، به‌ڵام له ڕووكه‌ش خۆیان به خاوه‌ن دۆزێكی جیاواز و بیوگرافیایه‌كی جیاواز بناساندایه، بۆ ئه‌وه‌ی هیچ لایه‌نێك پاساوی هێرشكردن و ده‌رفه‌تی خۆگیڤكردنه‌وه‌ی بۆ نه‌ڕه‌خسێ، ده‌شێ ئه‌وكاته‌یش وڵاتانی ڕۆژئاوا به چاوێكی تر ته‌ماشای ره‌وشه‌كه‌ی بكردایه.\nلێره‌دا تاكی سڤیل ده‌توانێ به ویست و بڕیاری خۆی بجووڵێته‌وه، نموونه له‌و بایكۆته‌ی كراوه‌ته دژی كاڵای توركی، ده‌كرێ به شۆڕشی سڤیل ناوزه‌ندی بكه‌ین، به ڕێیه‌كی یاسایی و ئاسایی، وڵاتێكی تر تووشی زیان ده‌كات كه به‌شێكی زۆری بازرگانییه‌كه‌ی له‌گه‌ڵ ئه‌وه، ده‌ست هه‌ڵده‌گرێت له كڕینی كڵاكه‌ی، هیچ به‌ربه‌ستێكیشی نایه‌ته پێش، مه‌گه‌ر بۆ كاڵایه‌ك كه جێگره‌وه‌ی نه‌بێت.\nئینجا بمانه‌وێت هه‌ڵویستی سیاسیی پارچه‌كانی كوردستان له‌سه‌ر یه‌كتر نیشانه بكه‌ین، ده‌بینین هه‌ڵوێستی نه‌رم و داواكارین له وڵاتانی دنیا له هه‌مبه‌ر ئه‌و مژار و بابه‌تانه‌ی دێنه پێشه‌وه، وه‌ك هه‌ڵوێستی باشووری كوردستان له‌سه‌ر رۆژئاوا، له‌وانه‌یه به دڵی هه‌موومان نه‌بێت، به‌ڵام هه‌لومه‌رجه‌كان ده‌خوازن به‌مشێوه‌یه بێت.\nراگه‌یاندن له سه‌رده‌می كۆرۆنادا\nده‌ستی ئه‌مه‌ریكای له پشته!


یارمەتی FreeBSD | kurditgroup\nیەکێک لە هیواکانی FreeBSD ئەوەبوو، بۆ ساڵی 2012 نیو ملیۆن دۆلار یارمەتی کۆبکاتەوە بۆ پەرەپێدانی سیستمەکەیان. بەڵام بەداخەوە تا ئێستا، دوو هەفتە پێش تەواوبوونی ساڵ تەنها نیوەی ئەو پارەیەیان کۆکردۆتەوە.\nلەگەڵ ئەوەش بەڕێوەبەران هێشتا ڕەشبین نین و ورەیان بەرزە کە لە چەند سەعاتێک پێش کۆتایی ساڵ ئەو بڕە پارەیە کۆبکەنەوە.\nئەگەر تۆش 5 دۆلارێکی زیادە لە شوێنێک شک دەبەیت تکایە دەستی یارمەتی درێژبکە.\n10 سانیەی نەبرد.\nدەستی تۆش خۆش. بەو هیوایەی ئەمجۆرە جوڵانەش لە ناو ئێمە دروست بن.\nدەستخۆش بۆ ئەم بەبیرهێنانەوەیە، من زۆربەی ئاگادارم وە چەند دانەیەک ساڵانە بەشدارم. بەڵام بۆ ئەم بە تایبەت زۆر زۆر گرنگە!\n@هیوا، هەق بوو ئەپڵ دووجار پارەکەی بدایە، بەس چی ئەڵێی دنیا بێ وەفایە :)\nکاک سیا: ێ ناڵێ مزگەوت دروست ناکەن لە پیشاوەر :)\nئەوەندەی پارە بە "هاردوێر"ی ئەپڵ ئەدەم ئەوەنە بە "سۆفتوێر"ەکەی نادەم، ئێ بازاڕی ئەوەنیش هەر ئەوەیە.(ئەوەش کوردیە ئایتیەکەی من)\nزۆر لەگەڵ ئەم پیاوە [url=http://www.theregister.co.uk/2012/07/27/meteor_open_source_community/]هاوڕام[/url]. لە جێگایەکی تریش باسی ئەوەی کردوە کە ئەپڵ کۆدێکی زۆری داوەتەوە کۆمەڵگاکەو لەڕاستیشدا پارەیەکی وا لە سۆفتوێرەکانی پەیدا ناکات.\nهەرچەن ئەزانم کەسانی تر هەن، کە دڵنیام ئەم پرۆژەی FreeBSDیش یەکێکە لەوان، پارەیان پێویستە، بەڵام ڕاستە زۆرێک لە پرۆژە سەرکەوتوەکان یەک فلسی نەویستوە و ئەم دروپاڵەش یەکێ لەوانە.\nسڵاو کاکە هیوا،\nپڕۆژەی FreeBSD دایکی دۆخی پاراستن و پتەوی ماکە، هەمان کات لینوکسچییەکان گەر تۆزێک لوتیان بەرز بێتەوە دەیگوازنەوە لای ئەم. دابەشکردنی لینوکس هەیە وەکو Gentoo کە شانازیان و ناوبانگیان ئەوەیە لە FreeBSD سرووشیان وەرگرتووە. پڕۆژەیەک وەکو دروپاڵ نەرمەواڵایەکی بەڕێوەبردنە، هەرچەندە ئاگادارم ئەوانیش پارەیان دەوێت بۆ بەستنی کۆڕ، پەرەپێدەران، ڕاژە ..هتد. بەڵام\nسیستەمێکی کارگێڕی وەکو FreeBSD هەمیشە لە بوارەکەدا پێویستییەک بووە، بۆیە با لە گەڵیا بین.\nخۆزگە بمتوانیایە پارەیان بۆ بنێرم.\nحکومەتەکانی ئەم دنیایە بەکاریدێنن لەبەر دڵنیایی و ئەولەکاری. یەک لەوانەش زۆر لە پڕۆژەکانی پۆلیسی نهێنی میرنشینی هۆڵەندا.\nجا ئەوە کەی ڕەوایە حکومەتەکان بەکاری بهێنن و من تۆ بودجەکەی بۆ دابین بکەین؟ ئەمە ناحەقیە وەڵا یەک فلس نایەم!\nهونەری فەلسەفەی لینوکس/یونیکس و خۆبەخشی و بەخشینی ئەو پڕۆژانە لەوەدایە، هەمیشە لەسەر قاچی خۆت و نیازی خۆت پێ بگریت! ئەوەتا ئەپڵ لە دوای گەورە کۆمپانیای نەوتەوە دووەم کۆمپانیای جیهانە، لێ لە ڕووی ڕاژەوە نە گەشتووە بە FreeBSD.\nچونکە لای کارمەندانی ئەپڵ، کار و کۆد هەمووی دادەنرێ و دەسەپێنرێ، ئەگینا کارمەندەکە جێگای نابێتەوە. بەڵام لەو پڕۆژانەدا کاتێک شتێک دەوەشێنرێت، ئەوەیە کە دروست و پتەو بێ، گرنگی کات، لاوەکییە.\nتەنها 39 ملیۆنیان ماوە ، ئەم هەفتەیە یارمەتی باشێان بۆ هاتووە\nهیچیشمان نەبەخشیووە، سوپاسیشمان دەکەن!\nچۆن هیچت نەبەخشیوە؟\nچونکە هیچ نەبوو، بەس ماڵیان ئاوابێت. گرنگ ئەوەیە گەشتن بە ئامانجەکە!\nبەهیوای سەرکەوتنیان وەک هەمیشە!\nماڵتان ئاوا، کوردئایتیگرووپیش شتێکی زەکات کردووە.\nدەست خۆش ، من بەس ناو کاک سیا م بینی بۆیە وتم لەوەیە هەر کەس باسی کردبێ کراوە بە دۆنەر.\nکاک هیواش لەسەرەوئ منەوەیە، بەڵام گرنگە ئەوەیە:\nکە وەکو بەردە و پێشبینیکەران بۆی چوون، ئەوها دەرچوو!\nبەردە گیان سڵاون،\nبەو بۆنەوەیە، دووگمەی "پشتگیری" بۆ زۆر ناکەی بۆ سووچێکی ئێرە؟ هەرکەس بە گوێرەی گیرفانی.\nهەموومانی تیاین کاک جوتیار :)\nکاکە سیا، زۆر نایابە، دەتوانین بۆ بەشی پڕۆەکانی زیادبکەین. ئەو ڕۆژە کوڕێکی زۆر ئازا پەیوەدی پێوەکردووین بۆ دروستکردنی وەرگێڕی دەقی کوردی، بەڵام پێویستی بە سەرمایە هەیە. زۆر شارەزا دیارە و دەزانێت باس لە چی دەکات.\nکاکە دانیال، کام حکومەتە؟ نەک تەنها یارمەتی نادەن، لەوانەشە ڕێگاشی لێبگرن.


📊 Babet 374,101 | Wêne 58,963 | Pertuk PDF 10,975 | Faylên peywendîdar 42,422 | 📼 Video 167 | 🗄 Çavkanî 14,588\n📅 Evru 05-06 di dîrokêda ▾\n📅 18-03-2018 - رۆژی داگیرکردنی عەفرین لەلایەن تورک و چەتە ئیسلامییەکانەوە Rêkewt û Rûdaw\n📅 Demê tumarkirinê Mar 18 2018 12:00AM\nباشووری کوردستان - شەوی ڕابردوو تۆپخانەکانی تورکی [ Zêde... 👁] ✖ ✖ 34 17 ✔ 99% ✍ H.B. 18-3-2018 0:00:00\n📝 بانگەوازێک لە کۆمسیۆنی ژنانی کۆنگرەی نەتەوەیی کوردستانەوە Belgename\n📅 Demê tumarkirinê Apr 2 2018 6:47PM\n👁 Ev babete 1,184 car hatiye dîtin\nبەڕێزان بە پێشەنگایەتیی کۆمسیۆنی ژنانی کۆنگرەی نە [ Zêde... 👁] ✖ ✖ 0 1 ✔ 99% ✍ N.I. 2-4-2018 18:47:01


ڕۆڵی زانست و چه‌واشه‌كردنی ڕاستییه‌كان |\nHome بیروڕا ڕۆڵی زانست و چه‌واشه‌كردنی ڕاستییه‌كان\nمێژووه‌كان ده‌گێڕنه‌وه كه هه‌میشه لاسه‌نگیی ڕاستی؛ لای مرۆڤه به‌هێزه‌كانه و به لایه‌نه به‌هێزه‌كانیش ده‌به‌خشرێت، ئیدی گرنگ نییه به‌لایه‌وه به‌هێزه‌كان كێن؟ نه‌زان بێت یان ژیر، جوان یان ناشرین و خاوه‌ن هه‌ق و ڕاستی بێت یان نا… هتد.\nله‌م ڕوانگه‌یه‌وه ڕاستی گرێدراوی خواست و ئاره‌زووی مرۆییه به‌هه‌موو جیاوازییه جۆربه‌جۆره‌كانه‌وه، به واتایه‌كی تر ڕاستی بریتی نییه له چه‌مكێكی ڕه‌های سه‌ربه‌خۆ به‌دوور له كاریگه‌رێتی لایه‌نی سۆزداری و به‌رژه‌وه‌ندییه تاكییه خۆپه‌رستییه‌كانه‌وه، هه‌ر وه‌ك چۆن به‌دوور نییه له كاریگه‌رێتی له ڕووی ئاستی هۆشیاری و زانین و عورف و دابونه‌ریته‌كانه‌وه، بۆیه له‌م دیده‌وه چه‌مكی ڕاستی به گۆڕینی شوێن و كات و پاڵنه‌ره‌كان ده‌گۆڕێت.\nوێڕای ئه‌وه‌ی ڕاستی له شوێنێكه‌وه بۆ شوێنێك و له كه‌سێكه‌وه بۆ كه‌سێك و له چه‌شنێكه‌وه بۆ ئه‌وی دی و له ده‌وڵه‌تێكه‌وه بۆ ئه‌وی تر جیاوازه به گواستنه‌وه‌ی فاكته‌ری هێز له نێوانیاندا و ئه‌وه‌شه دواجار ده‌بێته كه‌لتورێك و له‌نێو كۆمه‌ڵدا پیاده ده‌كرێت.\nبۆیه چه‌مكی ڕاستی هه‌ڵقوڵاوی هۆشمه‌ندی هێزه به‌شێوه‌یه‌ك كه ده‌وترێت هێز دروستكه‌ری ڕاستییه و داڕشتنه‌وه‌ی بۆ ده‌كات به‌و شێوه‌یه‌ی بگونجێ له‌گه‌ڵ سروشتی هێزدا و به‌رژه‌وه‌ندی و مه‌به‌سته‌كانی به‌دی ده‌هێنێت وده‌گونجێت له‌گه‌ڵ ئامانج و مه‌رامه‌كانی كه خواست و ئاره‌زووه خۆییه‌كانی تێر ده‌كات و زۆر جار به‌دوور ده‌بێت له ڕاستییه‌كان و بنه‌ماكانی بابه‌تیبوون له‌ده‌ست ده‌دات.\nله‌و ڕوانگه‌یه‌وه ده‌شێت مه‌نتقی ڕاستی هه‌موو مرۆڤه بێ هێز و لاوازه‌كان له‌كاتی به‌هێزبونیاندا هه‌مان ڕه‌فتار و كرداری مرۆڤه به‌هێزكان دووباره‌بكاته‌وه.\nبۆیه ڕاستی به لێكدانه‌وه مرۆییه‌كه‌ی ماف به به‌هێزه‌كان ده‌دات پاساوی جۆربه‌جۆر بۆ ڕه‌فتار و كرده‌وه‌كانیان بهێننه‌وه و له هه‌مان كاتدا به‌هۆی هێزه‌كه‌یه‌وه هه‌وڵی ڕه‌وایه‌تیدان ده‌دات تا له‌لایه‌ن میلله‌ته‌وه ڕه‌زامه‌ندی و ده‌ستكه‌وت به‌ده‌ست بهێنێت، به‌ڵام له‌گه‌ڵ ئه‌وه‌شدا مرۆڤایه‌تی هه‌نگاوی زۆری بڕیوه له به‌رزبونه‌وه به فكری مرۆیی بۆ ئاستی باڵا به‌شێوه‌یه‌ك سنوری له باڵاده‌ستی هێزدا دیاری كرد، ئه‌گه‌رچی هێشتا نه‌گه‌یشتۆته قۆناغی كۆتایی و بنبه‌ست بۆ داڕشتنه‌وه‌ی چه‌مكی ڕاستی به بابه‌تیبوون.\nلێره‌وه پرسیارێك دێته ئاراوه به‌وه‌ی پێواری ڕاستییه‌كان لای زۆرینه‌ی خه‌ڵك چی ده‌گه‌یه‌نێت؟ وه‌ڵامدانه‌وه‌ی ئه‌و پرسیاره ڕاكێشمان ده‌كات بۆ لێكۆڵینه‌وه و توێژینه‌وه‌ی قووڵ سه‌باره‌ت به زۆرێك له لایه‌ن و مه‌سه‌له سیاسی و كۆمه‌ڵایه‌تی و ڕۆشنبیرییه‌كان كه په‌یوه‌ندیداره به جووڵه‌ی كۆمه‌ڵ و سه‌ركردایه‌تیكردنی كه له‌كۆی وه‌ڵامه‌كاندا لایه‌ن و مه‌ودایه‌كی گرنگ هه‌یه پشكی شێری به‌رده‌كه‌وێت له كاریگه‌رێتی و كرۆكی ڕاستییه‌كان، ئه‌وه‌ش لایه‌نی ڕاگه‌یاندنی خراپه كه پێی ده‌وترێت هه‌ڵخه‌ڵه‌تاندنی میدیایی وگه‌یشتن به‌م قۆناغه كاریگه‌ری ده‌خاته سه‌ر جووڵه‌ی كۆمه‌ڵ و ده‌بێته هۆی داڕشتنه‌وه‌ی ڕای گشتی، چونكه كار له‌سه‌ر گۆڕینی شته نه‌گۆڕه‌كان ده‌كات له‌سه‌ر ڕای گشتی.\nلێره‌وه گرنگی ڕاگه‌یاندن وه‌ك ئامرازێكی ڕاسته‌وخۆ به‌ده‌رده‌كه‌وێت بۆ كاریگه‌رێتی له‌سه‌ر ئه‌قڵ و دیاریكردنی ڕه‌فتاره‌كان و كاردانه‌وه‌ی هه‌ڵسوكه‌وته‌كان به‌چاوپۆشیكردن له‌وه‌ی تا چه‌ند باشه یان خراپ.\nزۆرن له‌و نموونانه‌ی جه‌خت ده‌كه‌نه‌وه له‌وه‌ی كه‌سێك یان لایه‌نێكی دیاریكراو كاری كردووه بۆ چه‌واشه‌كردن وشێواندنی ڕاستییه‌كان له پێناو به‌رژه‌وه‌ندییه‌كاندا و به‌شێوه‌یه‌ك بۆته كه‌لتورێكی پیاده‌كراو لای زۆرینه‌یه‌ك كه بێ ئه‌وه‌ی درك به ڕاده‌ی مه‌ترسیداری و ناپاكییه‌كه‌ی بكه‌ن بێ ئاگایانه مامه‌ڵه‌ی پێ ده‌كه‌ن وه ده‌رئه‌نجام پێش ئه‌وه‌ی زیان بێت بۆ خودی مرۆڤ و كۆمه‌ڵ، ناپاكییه‌كی ئاشكرایه له به‌رامبه‌ر خودی مرۆڤایه‌تی و ناهه‌قییه له مێژوو، به‌مه‌ش ڕه‌وتی كۆمه‌ڵ له گه‌شه‌كردن و به‌ره‌وپێشچوون دوا ده‌خات. ئه‌مه نه‌ك ته‌نها له نێوه‌ندی سیاسی، به‌ڵكو له گشت بواره‌كانی تر بوونی هه‌یه.\nچاره‌سه‌ری بوونی ئه‌م كێشانه ته‌نها به كاركردن ده‌بێت له‌سه‌ر گه‌شه‌دان به ڕه‌وتی زانستیبوون و سه‌رهه‌ڵدانی شۆڕشی زانستی كه له‌و نێوه‌نده‌دا هیچ ده‌رفه‌تێك بۆ میزاجیه‌ت و به‌رژه‌وه‌ندییه‌كان ناهێڵێته‌وه، به‌ڵكو شیكاركردن و بابه‌تیبوون ده‌بێته بناغه‌ی ئامانجه‌كان، چونكه ئامانجی سه‌ره‌كی له گشت پێشكه‌وتنێكی زانستیدا بریتییه له ملكه‌چكردن و ڕسواكردنی قورسییه‌كانی ڕووبه‌ڕووی خه‌ڵك ده‌بێته‌وه و زامنكردنی ژیانێكی خۆشی و خۆشگوزه‌رانی كه هه‌مان مه‌به‌ست و ئامانجی زانایان بووه بۆ به‌دیهێنانی له‌ڕێی داهێنراوه نوێكانه‌وه كه نیشانی دونیای بده‌ن ئه‌و داهێنه‌رانه تایبه‌ت نییه به سه‌ده یان كاتێكی مێژوویی دیاریكراو، به‌ڵكو به‌رهه‌می توانای گرێدراو و بیرۆكه و جێبه‌جێكردنی یه‌ك له‌دوای یه‌كه.\nوانەیەکی تر لە توونسەوە\nشەمەندەفەری پارتی بەرەو بەغدا!\nهه‌ولێر 12 هێنده‌ى سلێمانى گه‌نده‌ڵیی تێدا كراوه\nد. مەحمود عوسمان: پێویستە ناوچەكانی ماددەی 140 یەكلاییبکرێنەوە، ئینجا ڕیفراندۆم بكرێت


تیپی هونەری منداڵانی سلێمانی و کۆنسێرتی گۆرانی بۆ منداڵان.. ئامادەکردنی:عەلی حەمەڕەشید – Dengekan\nbyAli Hamarashid\tJune 4, 2021\tGeneral, Kids Literature\nتیپی هونەری منداڵانی سلێمانی ،ئەو تیپە چالاک و پڕ بەرهەمەیە کە لە ٢٤/٦/١٩٩٠ دا دامەزراوە و خزمەت بە منداڵ وهونەری منداڵ و دنیاجوان و ڕەنگاڵەییەکەی منداڵان دەکات لە بوارەکانی هونەری شانۆ و ئۆپەرێت و گۆرانی و مۆزیک و شێوەکاریدا.لە هەموو بۆنە تایبەتەکانی منداڵاندا کارو چالاکی تایبەتییان هەبووە و پێشکەش بە منداڵانیان کردووە لە سلێمانی و شارو شارۆچکەکانی کوردستان.خاوەنی کۆمەڵێک گۆرانی پەروەردەیی ناسکن،هەروەها چەند سیدییەکی گۆرانیشیان بەرهەم هێناوە و بێ بەرامبەر پێشکەش بە قوتابخانە و باخچەکانی منداڵانیان کردووە،کە مایەی شانازییە بۆ ئەم تیپە نازدارە.پێنج شەممە ٣/٦/٢٠٢١ لە باخچەی شاری یاری سلێمانی(پارکی ئازادی) بە هاوکاری شاری یاری سلێمانی و بە سپۆنسەری کۆمپانیای ئاوی سلێمانی کاتژمێر هەشتی ئێوارە کۆنسێرتی گۆرانی منداڵانیان پێشکەش بە منداڵان کرد کە ژمارەیەکی زۆر لە منداڵان و خێزانەکانیان ئامادەی کۆنسێرتەکە بوون.کە بووە مایەی دڵخۆشیی و ئاسودەیی منداڵانی ئامادە بوو.شایانی باسە لەم کۆنسێرتەدا (١١) گۆرانی خۆش و پەروەردەیی پێشکەش کران کە هی شاعیران(بەرزان ئەحمەد،عەلی حەمەڕەشید،ئاکۆ محەمەد سابیر،محەمەد عەبدوڵا،داستان نوری،ڕۆستەم خامۆش،سەردار قادر،ئیسماعیل تاڵەبانی) بوون و لە لایەن( سەفین خەراجیانی،محەمەد عەتا،هەڤاڵ ئەنوەر،هەژار عوسمان،ڕیاز نزار،مۆفەق لهۆنی،مازیار بەختیار)کاری مۆزیکیان بۆ کرابوو،هەروەها لەلایەن ئەم منداڵە بەهرەمەندانەوە پێشکەش کران(هێوەند چێنەر،گوڵناز خەلیل،سیڤەر ستار،ئەرین کامەران،لالە لوقمان،ئەنیا تەها،نوا لوقمان،لیلیان ڕێژین ) هەرەوەها مامۆستا موفەق عارف لهۆنی سەرپەرشتیاری تیپەکە بە گۆرانی وتنیش بەشداربوو لەگەڵ ژەنینی فلوت،ژەنیارەکانیش بریتی بوون لە مازیار بەختیار بە کەمانچە و محەمەد عەتا بە گیتار و محەمەد مەولود بە عود و ڕیاز نزار بە کیبۆرد. هەروەها نژۆ ئەکرەم و ئاڤان سدیق کۆنسێرتەکەیان بەڕێوە دەبرد.هەروەها ئەلەند ئەحمەد و شاتوو عەتا ڕۆڵی (جوجە و کوکو)یان دەبینی کە بووبوونە هۆی زیاتر دڵخۆشکردنی منداڵانی ئامادە بوو.\nپۆستەریش عیماد عەبدولقادر و پروشەریش محەمەد عەتا ئامادەیان کردبوو.بێجگە لەمانەش چەند چالاکییەکی تری منداڵان پێشکەش کران.شایانی باسە لەکۆنسێرتەکەدا ئاوێکی زۆری تایبەت بە منداڵان ئامادەکرابوو بۆ میوانەکان لەلایەن کۆمپانیای ئاوی سلێمانی یەوە ، لەکۆتاییشدا بەسەر منداڵاندا دابەش کرا..تیپی هونەری منداڵان- سلێمانی لەکۆتایی کۆنسێرتەکەدا سیدی (جۆلانە)یان بەسەر منداڵاندا دابەش کرد کە (١٢) گۆرانی پەروەردەیی لەخۆ گرتبوو ،چەندە خۆشە منداڵان کە گەڕانەوە بەخۆشییەوە دوای پشوودان لە ماڵەوە ئەو سیدییە تەماشا بکەن و ئەو کلیپانە ببینن کە لەسیدییەکەدا هەیە کە بریتین لەمگۆرانییانە (باخەوان،جۆلانە، شەنگەودارا، مریشکەسور، وەرزەکان،خاوێنی،بۆ منداڵان،دایکم،کەروێشکە خرپن،گوندەکەم،بەفرو باران،ڕۆشنایی)کە ١٢ گۆرانی خۆش و بەئاوازێکی دڵگیر و تایبەت بە منداڵانن.هەروەها مژدەش بەسەرجەم منداڵانی کوردستان دەدات کە لە یادی دامەزراندنی تیپەکەیاندا سیدییەکی نوێی گۆرانی پەروەردەیی منداڵان بکەن بەدیاری بۆیان بە ناوی (ئاهەنگی نوێ) کە لە ١٨ تراک پێکهاتووە.هەروەها ئەم تیپە چالاک و خەمخۆرەی منداڵان ،منداڵانی خاوەن پێداویستی تایبەتیشی فەرامۆش نەکردووە بۆیە ڕۆژی یەکشەممە ٦/٦/٢٠٢١ کاتژمێر دەی سەرلە بەیانی لە هۆڵی (نابینایان) ئاهەنگێک پێشکەش بە منداڵانی خاوەن پێداویستی تایبەت و نابینایان دەکات.ڕۆژی دوو شەممەش ٧/٦/٢٠٢١ لە هۆڵی خاک کاتژمێر سێی پاش نیوەڕۆ بۆ منداڵانی خاوەن پێداویستی تایبەتی دووبارە دەکەنەوە. دەستخۆشییان لێدەکەین و هیوای سەرکەوتن و بەردەوامی بۆ ئەم تیپە چالاک و کارایە دەخوازین و دەستخۆشیش لە مامۆستای هونەرمەند( مۆفەق عارف لهۆنی) دەکەین کە سەرپەرشتیاری ئەم تیپەیە و هەمیشە لەهەوڵدایە بێ ماندوو بوون بۆ خزمەت کردن بە منداڵانی کوردستان بە شانۆ و ئۆپەرێت و گۆرانی و مۆزیک و پێشانگەی شێوەکاری.\nPrevious چیرۆکی ” گەشتی کوردستان” ئاوێنەی بەشێک لە مێژووی کورد.. هۆشیارجەمال\nNext چاوەڕێم تۆ بێی.. ستیڤان شەمزینی


میسر بۆ وای لێھات؟\nئەوەی لە ئێستادا لە میسردا ڕووئەدات پەیوەندییەکی ڕاستەوخۆی بە ھەڵە تێگەیشتن لە سیستمی دیموکراسی و بە تەماحی سنووردارنەکردنی دەسەڵاتی ھێزە حوکمڕانەکانەوە ھەیە. ئەوەی ڕوودەدا تۆڵەی فرەڕەنگی، واتە پلورالیزمی، سیاسی و کۆمەڵایەتی و فەرھەنگییە لە دەسەڵاتێک لە ھەوڵی لەناوبردن و سڕینەوە، یان لانیکەم لە ھەوڵی بێنرخکردنی تەواوی سەرجەمی دەنگەکانی دەرەوەی دەسەڵاتدا بوو . ھەڵەکانی ئەم ئەزموونە ئیخوانییەی حوکمڕانی لەم خاڵانەی خوارەوەدا بەرجەستەن:\nیەکەم: نووسینەوەی دەستور بە عەقڵیەتێکی ئیسلامی داخراوەوە، نووسینەوەی دەستور بۆ بەشێک لە کۆمەڵگای میسری لەباتی نووسینەوەی بۆ ھەموو ئەو کۆمەڵگایە. کێشەکانی میسر لە نووسینەوەی دەستورەوە دەستیپێکرد، ئیخوانەکان دەستورێکیان بۆ میسر نووسی کە دەستوری باڵێکی کۆنەپارێزی ناو ئیخوان خۆی و بەرجەستەکەری عەقڵیەتی ھەندێک لە ھێزە سەلەفییەکانی میسربوو. دەستورێک بوو لەباتی ئەوەی شوێنی جێکردنەوەی رەنگە جیاوازەکانی ناو ئەو وڵاتەبێت لە چوارچێوەکی نیشتیمانیدا، دەستوری ئیخوان و دەنگە ئیسلامییە داخراو و دۆگماییەکان بوو بەتەنھا.\nدووھەم: مەسەلەی بەئیخوانیکردنی دەسەڵات: کێشەی دووھەم ھەوڵی بەردەوامی ئیخوان بوو بۆ بە ئیخوانیکردنی جیھازی ئیداری، بە ئیخوانیکردنی میدیا و دەزگاکانی دەوڵەت، بەکورتی بەئیخوانیکردنی دەسەڵات بەگشتی. ئەمە لەکاتێکدا بەشداری ئیخوان لە شۆڕشی ٢٥ کانونی دووھەمدا ڕۆڵێکی لاوەکی بوو، ئەم ڕۆڵەش وایلێکردن لەسەرەتادا بەڵێن بدەن کە کاندیدیان تەنھا بۆ ڕێژەیەکی دیاریکراوی کورسییەکانی پەرەلەمان ھەبێت و کاندیشیان بۆ سەرۆکایەتی میسر نەبێت. بەڵام لەماوەی چەند مانگێکدا ھەموو ئەو بەڵێنانەیان پێشێلکرد و ھەموو دەسەڵاتەکانیان گرتەدەست و کەوتنە ھەوڵدان بۆ بە ئیخوانیکردنی ئەو جومگە و ڕووبەرانەی دەسەڵات کە بەدەستیانەوە نەبوو. بەکورتی پشتکردنە بەشداریکردنی ھێزەکانی تر لە دەسەڵاتدا و ھەوڵدان بۆ دەستگرتنی تەواو بەسەر سەرجەمی دەسەڵاتەکاندا.\nسێھەم: حیسابنەکردن بۆ ھێزە سیاسی و کۆمەڵایەتییەکانی تری ناو میسر. نائومێدکردنی سەرجەمی ھێز و دەنگە سیاسییەکانی تر لە وڵاتەکەدا و گوێنەدان بەو ڕاستییەی کە ئیخوان نوێنەری ھەموو کۆمەڵگای میسر نین.\nچوارەم: کورتکردنەوەی دیموکراسییەت بۆ حوکمی زۆرینەیەکی پەرلەمانی بەتەنھا. یەکێک لەو خاڵانەی کە سەرجەمی ئەزموونەکەی ئیخوانی وێرانکرد کارکردنی ئەم حیزبەبوو بە لۆژیکی زۆرینەی پەرلەمانی، لە وڵاتێکدا لەڕووی سیاسی و دینی و فەرھەنگییەوە پڕە لە جیاوازیی و فرەجۆری. ئیخوانەکان لەو ڕاستییە نەگەیشتن کە دیموکراسییەت حوکمی ڕەھای زۆرینە نییە، ئەم جۆرە تێگەیشتنە بۆ تێگەیشتنێکی فاشیانەیە بۆ دیموکراسیەت. بەشداری ھێزە سیاسی و کۆمەڵایەتییەکانی دەرەوەی زۆرینەی پەرلەمانی و ڕێزگرتنی داواکارییەکانیان، بەشێکی گرنگی کارکردنی سیستمی دیموکراسییە لە وڵاتێکی پلورالدا.\nپێنجەم: بوونی دەزگایەکی سەرۆکایەتی بێئەزموون و تەواو فاشیل. ئەم دەزگایە دەزگی بەڵێندانی درۆ و چارەسەری شکڵی کێشە قووڵەکانی کۆکردنەوەی دەسەڵاتەکان لە دەستی ئیخوانەکاندا، بوو. دەزگای سەرۆکایەتی مورسی نەک تەنھا دەزگایەکی ناچالاکبوو، بەڵکو دەزگایەک بوو ھەڵە لە دوای ھەڵە و درۆ لە دوای درۆی دەکرد.\nشەشەم: شێوازی فاشیل ئیخوانی موسلیمین لە حوکمڕانیدا. خاڵی ھەرەسەرەکی ئەم فەشەلە ئەوەیە کە ئیخوانەکان بە لۆژیکی سیاسەت، واتە بە لۆژیکی بەڕێوەبردنی ژیانی گشتی لە کۆمەڵگایەکی پلورال و فرەڕەنگدا، کاریاننەدەکرد، بەڵکو ھەر لە بەنڕەتەوە خاوەنی کۆمەڵێک سیاسی شارەزا نەبوون. ئیخوانەکان کۆمەڵێک خوێندەوار و ھەڵگری بڕوانامەی دکتۆرایان ھەیە، بەتایبەتی لە بوارە زانستییەکانی وەک ھەندەسە و پزیشکی و ھتد... بەڵام سیاسیان بە مانای سیاسی نییە.\nحەوتەم: توەکردنی بەردەوامی ئەو ھێزە گەنجەی ناو میسر کە ڕژێمەکەی موبارەکیان ڕوخاند، ھێزێکی زۆر چالاک لە گەنجی ھۆشیار کە ئیرادە جوڵاندنی دۆخەکەی ھەیە و توانای کۆکردنەوە و ڕێکخستنی ملیۆنەھا مرۆڤیان ھەیە.\nئاشکرایە بڕێکی زۆری ھەڵەکانی ئەم شێوازی حوکمڕانییەی ئیخوانی موسلیمین لە میسردا لەمڕۆکەی ئەزموونی سیاسی کوردستانیشدا ئامادەیە. پارتی و یەکێتی بەھەمان لۆژیکی ئیخوانەکانی میسر حوکمدەکەن. ئەوەی ئەمڕۆ لە میسردا دەکەوێت ئەو مۆدێلە داخراوەی حوکمڕانییە کە توانای جێکردنەوەی ھێز و دەنگ و ویست و خواستە جیاوازەکانی کۆمەڵگایان نییە.


ئەمڕۆ خۆڵ و خاشاكی ماڵان كۆناكرێتەوە – تۆڕی میدیایی خەڵک\nئەمڕۆ خۆڵ و خاشاكی ماڵان كۆناكرێتەوە\n2020/01/01 - 10:18 AM\nخەڵك – لەنیا لاوی\nبەبۆنەی سەری ساڵی نوێی زاینیەوە پشووی ژینگەپارێزانە و ئۆتۆمبێلی كۆكردنەوەی خۆڵ و خاشاك بە كۆڵانەكانی شاردا ناگەڕێت بۆ پاك ڕاگرتنی ژینگە.\nكرێكارانی ژینگەپارێز لە هەموو كاتێكدا و بێ گوێدانە ڕۆژانی پشوو بەردەوام ڕۆژانە لە بەرەبەیانێكی زوو بەنێو كوچە و كۆڵانەكانی شاردا دەگڕێن بۆ هەڵگرنتەوەوی خۆڵ و خاشاكی ماڵان، زۆربەی جار پشووەكانی حكومەت بۆ ئەوان نیە و لەسەر كارەكانی خۆیان بەردەوامن.\nبەپێی بەدواداچوونێكی (خەڵك) ئەمڕۆ 1-1-2020 بە بۆنەی پشووی ساڵی نوێوە، تەنها ئەمڕۆ كرێكارانی ژینگەپارێز دەوام ناكەن و خۆڵ و خاشاكی ماڵان كۆناكەنەوە.\nژینگەپارێزێك، بۆ (خەڵك) ئاماژەی بەوەكرد، كە ئەمڕۆ پشوومانە و خۆڵی ماڵان كۆناكەینەوە، بەڵام داوا لە هاووڵاتیان دەكەین پاكوخاوێنی كۆڵان و شەقامەكان بپارێزن تاوەكو سبەینێ جارێكی دیكە دەست بە كۆكردنەوەی خۆڵ و خاشاك دەكەینەوە.\nپارێزگای سلێمانىخۆڵ و خاشاكساڵی نوێ\nئەمشەو 750 سەرباز گەیشتە كوەیت و 4000 یش لەئەمریكاوە بەڕێوەیە\nلە ڕووداوێكدا لە دهۆك هاووڵاتیيەك برینداربوو\nلە سلێمانی ڕۆژانە بڕی ٥٥٠ تۆن خۆڵ و خاشاك ڕیسایكلین دەكرێت\nلەسەر مووچە و خۆڵ و خاشاك سكاڵا لەسەر شارەوانی و دارایی تۆمار دەكرێت\nپەرلەمانتارێك: پارەی خۆڵ و خاشاك تەنها لە شاری سلێمانی وەردەگیرێت\nئۆتۆمبێلەكانی خۆڵ و خاشاك كۆكردنەوە لە سلێمانی دەرمانڕێژ دەكرێن\n2020/09/22 - 4:41 PM\nلە درێژەی هەڵمەتی سەوزكردنی شاخی گۆیژە لەلایەن كۆمپانیا ناوخۆییەكانەوە، ئەو ڕوبەرەی لەماوەی ڕابردودا لە شاخی گۆیژە سوتا، لەلایەن كۆمپانیای (تانوپۆ)وە سەوز دەكرێتەوە.\nبەپێی ڕاگەیەنراوێكی قائیمقامیەتی سلێمانی، ئاوات محەمەد، قائیمقامی سلێمانی لە میانی سەردانێكی مەیدانی و ئاگاداربوون لەچۆنێتی بەرێوەچوونی هەڵمەتەكانی سەوزكردنی گۆیژە، لە چۆنێتی بەڕێوەچوونی كارەكانی كۆڵییەوە و پشتگیری خۆی بۆ كارئاسانی تەواوی ئەو كۆمپانیانە دەربڕی، كە سەوزكردنی شاخی گۆیژەیان لە ئەستۆ گرتووە.\nئاماژەی بەوەشكرد، كێشەكانی بەردەم گەیاندنی ئاو لە سەر شاخ كۆتایی هاتووە و ئاوی پێویست بە چەند قۆناغێك لە قەڵاچوالانەوە گەیشتۆتە سەر شاخی گۆیژە بۆ ئاودانی ئەو نەمامانەی، كە دەڕوێندرێن.\nڕەوف بایزئاغا، سەرپەرشتیای سەوزكردنەی شاخی گۆیژە ڕایگەیاند، بەمەبەستی سەوزكردنی ئەمرۆ كۆمپانیای (تانوپۆ) ڕووبەرێكی لەو شوێنە وەرگرتووه، كە ماوەی ڕابردوو بەهۆی كەوتنەوەی ئاگرێكی گەورەوە سوتوا، دوای سێ ساڵ لە خزمەتكردنی نەمامەكان ئەو ڕوبەرەی ئێستا وەریگرتوەتەوە بە سەوزكراوی ڕا‌دەستی دارستان و پاوانی سلێمانی بكات.\nوتیشی، “لە ئێستادا چەند تیمەكانی كۆمپانیاكە كاری دروستكردنی گرادۆن و هەڵكەندنی چاڵی نەمامەكان دەكەن بۆئەوەی ئامادە بێت و لە وەرزی نەمام ڕواندندا نەمامی تێدا بڕوێنن.\nڕونیكردەوە، كاری ئەم كۆمپانیایە دوای ئەوە دێت كە هەریەك لە كۆمپانیاكانی ئاسیا و قەیوان سنووری كاركردنیان لەسەر چیای ئەزمڕ و گۆیژە بۆ دیاریكراوە و دەستیان كردووە بە كاركردن بۆ ئەوەی ئامادەكاری بكەن لە وەرزی ڕواندنی نەمامدا، نەمامەكانیان بڕوێنن.\nهەڵمەتی سەوزكردنی چیای گۆیژە بە چاودێری پارێزگاری سلێمانی، سەرپەرشتی قائیمقامی سلێمانی و بەرێوبەرایەتی دارستان و پاوانی سلێمانی لە كۆتایی ساڵی رابردوودا ڕاگەیەندراوه و چەند كۆمپانیایەكی ناوخۆیی كارەكان ئەنجام دەدەن، قائیمقامی سلێمانیش لەلایەك داوا لە هاوڵاتیانی سلێمانی دەكات لەكاتی سەردانی چیای گۆیژە ژینگەی سنوورەكە بپارێزن و نەبنەهۆی كەوتنەوەی ئاگر، لەلایەكیتر داوای لە كۆمپانیا و سەرمایەدارەكان كرد بەشداربن لە سەوزكردنی چیای گۆیژەدا.\n2020/09/22 - 10:25 AM\nتەندروستی4 کاتژمێر پێش ئێستا


یادەوەرییەک لە پەراوێزی بڵاوکردنەوەی شیعرێکدا … ئیسماعیل تەنیا – Dengekan\nbyEsmail Tanya\tJanuary 27, 2018\tGeneral, Literature\nساڵی (١٩٨٣)، تەمەنم بیست و یەک ساڵ بوو. سێ ساڵێک دەبوو، شیعرو وردیلە بابەتم لە گۆڤارو ڕۆژنامەکانی ئەوسا؛ ( بەیان، هاوکاری، پاشکۆی عێراق )دا، بڵاو دەکردەوە، زۆربەشیان دەستکاری دەکران، تا ڕادەی نەناسینەوەیان. ئەو کات، کەم ئەزموون بووم، هەڵپەی بڵاوکردنەوە بووم. لە زاری تەمەندارێکی خانەوادەکەمان ( حاجی خدر عەبدوڵلا مارف تەتراوەیی ١٩٠٧- ١٨/٤/١٩٨٦)، شیعرێکی تەنز ئامێزی (عەلی بەردەشانی )م، چەند جارێک بیستبوو. کەوتمە مژولی ئەوەی کە بیگوازمەوە سەر کاغەز و لە دەرفەتێکدا، بڵاوی بکەمەوە. هەل رەخسا، بە پێشەکییەکی تێرو تەسەل و پەراوێزو کورتەیەک لە سەربردەی کەسی لێوەرگیراو، لە ڕۆژی (١٣/٢/١٩٨٠)دا، بۆ گۆڤاری (بەیان)م نارد. ئەو کات (بەیان)، گۆڤارێکی ئەدەبی دیارو بە هەڕمێن بوو… ساڵێکیش دەبوو (کاروان)، لە هەولێر دەردەچوو. پاش چاوەڕوانییەکی زۆری چاوەڕوان نەکراو، لە ژمارە (٨٦)ی مانگی ئایاری ساڵی (١٩٨٣)ی گۆڤاری ناوبراودا، بە ناوونیشانی؛ ( پارچە شیعرێکی بڵاونەکراوەی عەلی بەردەشانی )، بڵاوکرایەوە. چۆن بڵاوکراوکردنەوەیەک؟! پەراوێزەکان، پێشەکییە تێرو تەسەلەکە، ژیاننامەی کەسی لێوەرگیراو، هەموویان لابردبوو. مەقەسکارییەکی باشیان کردبوو. ئەو چەند دێڕە کورتەی وەک پێشەکی بۆیان دانابوو، هی من نەبوو. ئەوان؛ ( دەستەی نووسەران وسەرپەرشتکاران)، بە کەیف و ماشای خۆیان، نووسیبوویان و بڵاویان کردبۆوە. بە کورتی؛ پێشەکییەکە هی من نەبوو. خۆشم بە خاوەنی نەدەزانی. ئەو ڕەفتارەی دەستەی نووسەرانی ئەوسای گۆڤارو ڕۆژنامە کوردییەکان، لەگەڵ زۆربەی نووسەرو قەڵەم بەدەستە کوردەکانیان دەکرد، چ جای بابایەکی تازە دەستپێک و نەناسراوی وەک من، کە ژمارەی بابەتە بڵاوکراوەکانم ئەوسا، هەر هێندەی ژمارەی پەنجەکانی هەردوو دەستم بوون. لە بارەی ئەم دیاردە دزێوە، ( ئازاد عەبدولواحید)ی سەرنووسەری ئێستای گۆڤاری (ڕامان)، سەربردەیەکی خۆی دەگێڕێتەوە کە کاتی خۆی، ساڵی (١٩٧٦)، دیمانەیەکی لەگەڵ حەیرانبێژی بەناوو دەنگ (ڕەسوڵ بێزار گەردی)دا، کردووەو بۆ رۆژنامەی (العراق)ی عەرەبی ناردووە،لەم بارەیەوە ناوبراو دەنووسێت؛ ( بەرپرسی دوا لاپەڕە، دەستی خستبووە ناو بابەتەکەی من، کاتێ بابەتەکەم لە لاپەڕەی دواوەی “العراق”دا بینی کە بەو شێوەیە کورت کرابۆوە شۆک بووم، چونکە هەر زوو زانیم ناهەقی لەگەڵ بابەتەکەم کراوە کە بەم شێوەیە بڵاویان کردۆتەوە، بەم کارەشیان بەشێکی زۆری ڕەنجەکەم بەفیڕۆ چوو. ئەوەی زیاتر بووە مایەی خەفەت، ئەوەبوو من نوسخەی پاکنووسکراوی گفتوگۆکەم، یان ڕەشنووسەکەیم لەلای خۆم نەهێشتبۆوە، ئەم جۆرە کارکردنەش لە بواری ڕۆژنامەنووسی سەردەمی پێش ڕاپەڕین کە هیچ پرەنسیپ و داوو نەریتێکی تێدا نەبوو، زۆر باو بوو، ئەوان زۆر جار نووسینیان بەبێ ئاگاداری و ڕەزامەندی خاوەنەکەی کورت دەکردەوە، تەنانەت هەندێ جار کار بە “کورتکردنەوە” نەدەوەستا، بگرە نووسین ئەتک دەکراو بە تەواوی سەروگوێلاکی دەشکێندرا، بە شێوەیەک کە هەندێ جار ئەو دەستکاری کردنە دەبووە هۆی ئەوەی نووسینەکە نەناسیتەوە، بەڵام نووسەری کورد ناعیلاج بوو، ڕەفتار لەگەڵ ئەو واقیعەدا بکات، بە داخەوە ئەوانەی کە دەستیان دەچووە ئەو کارانەو نووسینی نووسەرە کوردەکانیان دەشێوان ، زیاتر هەر ئەو نووسەرو شاعیرە کوردانە بوون کە لە بەغدا دەکەوتنە وێزەی نووسینی نووسەرانی کورد، لەم ڕووەوە کەم نووسەرو شاعیری کورد هەن، بەر ئەم شاڵاوە نەکەوتبن…… بڕوانە؛ ئازاد عەبدولواحید، ڕەسوڵ گەردی: ناسننامەی هونەری ڕەسەنی کوردی ، یادکردنەوەو ووتوێژێکی پێش چل و یەک ساڵ، گۆڤاری ڕامان، ژمارە ” ٢٤٣” ،٥/٨/٢٠١٧ ، ل ١٣٣) .\nدوای بڵاوبوونەوەی، چەند نووسەرێک، سەرنج و بۆچوونی خۆیان لە شوێنی جیا جیادا، لەسەر بڵاوکردەوە. لەوانە؛ـ\nئەمەش دەقی نامەکەی شەهید ( دلشاد مەریوانی )یە ؛ـ\n* دلشاد محەمەدئەمین فەتاح (دلشاد مەریوانی )، لە ٢٨/٣/١٩٤٧ دا، لە شاری سلێمانی لە دایک بووە. لە ساڵی (١٩٦٣)وە، دەستی بە کاری سیاسی کردووە.لە ساڵی ١٩٧٢ دا، بەشی کوردی لە کۆلیژی ئادابی بەغدا تەواو کردووە. لە بوارە جیا جیاکاندا، کۆمەڵێک کتێب و نامیلکەی چاپکراوی هەیە، لەوانە؛ ( فرمێسک و زەردەخەنە، شیعر،١٩٦٧ . یەکەم هەنگاو، پەخشان، ١٩٧٣. دڵدارانی شۆڕش، چیرۆک، ١٩٧٣. پێشوازی خاوەن شکۆ، ڕەخنە،١٩٧٣ . ببن بە تیشک، شیعر،١٩٧٦ . بە پەنجەکانم دەتبینم، چیرۆک،١٩٧٧ . دێر یاسین، چیرۆک،١٩٧٨ . سەمفۆنیای وەنەوشە، شیعر، ١٩٨٠). هەروەها لە هەردوو شانۆنامەی ( لانەوازان، ١٩٧٣) و ( پردی وڵات، ١٩٧٤)دا، وەک ئەکتەر، بەشداری کردووە. کۆمەڵێک کاری وەزیفی بینیوە. لە خوێندنگاکانی (دوا ناوەندی سەرچنار، ناوەندی برایەتی، ئامادەیی هەڵکەوت، ئامادەیی شۆڕش )، مامۆستای زمان و ئەدەبی کوردی بووە. بەشداری شۆڕشی ئەیلول و شۆڕشی نوێی کردووە. لە ١٢/٢/١٩٨٩ دا، لەلایەن ڕژێمەوە دەستگیر کراوە. لە ڕێکەوتی١٣/٣/١٩٨٩ دا، شەهید کراوە. دوای ڕاپەڕین، لە دەزگاکانی ئەمن و ئیستیخباراتدا، دۆسیەکەی دۆزراوەتەوە. لەوێدا هاتووە ؛ ( دلشاد، مامۆستا بووە لە دوا ناوەندی شۆڕشی کوڕان. پیتی لاتینی فێری قوتابیان کردووە کە ئەمەش لەگەڵ بۆچوونە جیاواز خوازو شۆڤینییەکاندا دەگونجێ و هەروەها یەکێک بووە لە ئەدیبەکانی سەر بە گروپە موخەڕیبەکان….).\nئیسماعیل تەنیا ـ هانۆڤەر\nPrevious ئەكتەر لە ژێر كاریگەرییە فیزیكی و سایكۆلۆژییەكاندا … حەیدەر عەبدولڕەحمان\nNext شیکردنەوەی سۆز لە دیوانی: ‘حەز دەکەم ئەوەندە بژیم’ی سەباح ڕەنجدەردا(1) … پەروین عەبدوڵڵا خدر


بروسکەی حزبی شیوعى کوردستان بۆ خانەوادەی ھاوڕێی تێکوشەرمان مەلاشکور مام فتاح\nبروسکەی مەکتەبی سیاسی حزبی شیوعى کوردستان بۆ خانەوادەی ھاوڕێی تێکوشەرمان مەلاشکور مام فتاح\nبەڕێزان / پورە کافیەو کوڕو کچانی ھاوڕێی کۆچکردوومان (مام فتاح)\nبەڕێزان/ کەس و کارو بنەماڵەی ھاوڕێ مەلا شکور ڕۆژبەیانی (مام فتاح)\nپاش ململانێ یەکی سەخت لەگەل ئازاری نەخۆشی و تەمەن، زۆر بەداخ و کە سەرەوە ھەواڵی کۆچی دواێی تێکۆشەری ماندوو نەناسی گەلەکەمان، ڕۆڵەی بە ئەمەکی بابا گوڕگوڕ مەلا شکوری ڕۆژ بەیانی ناسراو بە (مام فتاح) مان پێگەیشت.\nوێڕای بەشداریمان لە خەم و پەژارەی بنەماڵە تێکۆشەرو نیشتمان پەروەرکەیان، پرسەو سەرەخۆشیمان ئاراستەی ئەوان و تەواوی خزم و کە س و کاریان ئەکەین، ھیوادارین دوا کۆست و ناخۆشی ئەو بنەماڵەیە بێت.\nمام فتاح ڕۆڵەی بە جەرگی کەرکوک، ھەر لە تەمەنی لاوێتی یەوە خولیای دژایەتی ستەم و زۆرداری لا پەیدابوەو ڕێگای ھەڵویست و خەباتی گرتۆەتە بەر ، بۆیە خۆی لەڕیزەکانی حیزبی شیوعی دا بینییەوەو بە ھەموو شێوازی تێکۆشان قاڵ و بەردەوام بووە بەتێکۆشانی پێشمەرگایەتی شاخیشەوە.\nتەواوی بنەماڵە سەربەرزو بەھەڵویستەکەی لە خزمەت وکاری حیزبیدا بوون، ھەڵویست و سەرسەختی مام فتاح و بنەماڵەکەی لە ئاستێکی زۆر بەرزدا بوون کە ئەو کۆمەڵە قوربانیدانەیان و لە سێدارەدانی چوار کوڕی بەدەستی ڕژیمی بەعس کۆڵی پێ نەدان و لە وورەو پێ داگیریان لە سەر کۆششی قارەمانەیانی کەم نەکردەوە.\nسەر ڕێزو نەوازش بۆ قوربانییەکان دائەنوێنیین\nھەزار سڵاو لە ڕوحی پاکی مام فتاح و ڕۆڵە شەھیدەکانی


جه‌واد زه‌ریف: "نابێ رێككه‌وتننامه‌ی ئه‌تۆمی بكرێته كه‌ره‌سته‌ی هه‌ڵبژاردن" - پرس میدیا\nHome جیهان سڵایدشۆو گرنگ هەواڵ جه‌واد زه‌ریف: "نابێ رێككه‌وتننامه‌ی ئه‌تۆمی بكرێته كه‌ره‌سته‌ی هه‌ڵبژاردن"\nجه‌واد زه‌ریف: "نابێ رێككه‌وتننامه‌ی ئه‌تۆمی بكرێته كه‌ره‌سته‌ی هه‌ڵبژاردن"\nپرس میدیا 2/06/2021 07:25:00 pm جیهان, سڵایدشۆو, گرنگ, هەواڵ,\nمحه‌مه‌د جه‌واد زه‌ریف وه‌زیری ده‌ره‌وه‌ی ئێران، به پێویستی زانی له‌گه‌ڵ نزیكبوونه‌وه له‌واده‌ی هه‌ڵبژاردنی سه‌رۆكایه‌تی كۆماری ئێران كه بڕیار وایه له ١٨ی حوزه‌یران ئه‌نجام بدرێت، پێویسته رێككه‌وتننامه‌ی ئه‌تۆمی نه‌كرێته كه‌ره‌سته‌ی هه‌ڵبژاردن.\nزه‌ریف له میانی هه‌ڤپه‌یڤنێكی له‌گه‌ڵ رۆژنامه‌ی هه‌مشه‌هری دا ئاماژه‌ی به‌وه دا كه تاكوو ئێستا ئه‌مریكا یه‌كده‌نگ نییه بۆ گه‌ڕانه‌وه بۆ رێككه‌وتننامه‌ی ئه‌تۆمی له‌گه‌ڵ ئێران، به‌ڵام پێویست به دانوستان ناكات بۆ گه‌ڕانه‌وه‌ی ئه‌مریكا بۆ رێككه‌وتننامه‌كه و گوتی: "ئه‌م بابه‌ته پێویستی به بڕیاری گه‌وره به‌رپرسانی ئه‌مریكا له به‌رزترین ئاستدايه. پێویست به گه‌ڕانه‌وه‌ی ئێمه ناكات بۆ سه‌ر مێز، ئه‌مریكا پێویسته بگه‌ڕێته‌وه سه‌ر مێز و بۆ ئه‌مه بلیت ببڕێت".\nوه‌زیری ده‌ره‌وه‌ی ئێران، محه‌مه‌د جه‌واد زه‌ریف به پێویستی زانی له‌گه‌ڵ نزیكبوونه‌وه له‌واده‌ی هه‌ڵبژاردنی سه‌رۆكایه‌تی كۆماری ئێران كه بڕیار وایه له ١٨ی حوزه‌یران ئه‌نجام بدرێت، پێویسته رێككه‌وتننامه‌ی ئه‌تۆمی نه‌كرێته كه‌ره‌سته‌ی هه‌ڵبژاردن.\nBy پرس میدیا at 2/06/2021 07:25:00 pm


شوبوهات و شه‌هوات : ماڵپەڕی وەڵامەکان\nتەزکیەى نەفسشوبوهات و شه‌هوات\nشوبوهات و شه‌هوات\nمەبەست لە شوبوهات و شه‌هوات چیە؟ چۆن خۆمان بپارێزین لە شوبوهات و شه‌هوات ؟\nمه‌به‌ست به نه‌خۆشى گومان (شبهات) ئه‌وه‌یه كه تووشى دڵ ده‌بێت له بیدعه و گومڕایی كه په‌یوه‌ندى به بیروباوه‌ڕ و حه‌ڵاڵ و حه‌رامه‌وه هه‌بێت، به‌هۆى ئه‌وه‌وه تێكچوونى دین ڕووده‌دات كه ئه‌ویش ڕووده‌كاته دڵ و به‌هۆیه‌وه لادان له‌حه‌ق ڕووده‌دات به‌هۆى گومانى بیدعه و گومڕاییه‌وه وه‌كو گومانه‌كانى هه‌ریه‌ك له گروپ و تاقمه لاده‌ره‌كانى وه‌كو (جه‌هه‌مییه وقه‌ده‌ریه وخه‌وارج) وه جاری واش هه‌یه نه‌خۆشی گومان ده‌بێته هۆى تێكچوونى ته‌واوى دین وسه‌رله‌به‌رى هه‌ڵده‌وه‌شێنێته‌وه وه‌كو شیركى گه‌وره وهاوشێوه‌كانى، وه جاری واش هه‌یه له خوار ئه‌وه‌وه‌یه وبه‌گوێره‌ى ئه‌وه‌ى دڵ پێى هه‌ڵده‌سێت له لادان و دوركه‌وتنه‌وه له رێگه‌ى ڕاست به‌ڵام له‌خوار شیرك و كوفرى گه‌وره‌وه.\nبه‌ڵام سه‌باره‌ت به نه‌خۆشى شه‌هوه‌ت و ئاره‌زوو ئه‌وه جۆره هه‌ڵچوونێكه كه شاراوه‌یه له‌ناخ و دڵدا و به‌تایبه‌ت ئه‌و ده‌روونه خراپانه‌ى كه فه‌رمان به خراپه ده‌كه‌ن له حه‌زكردن له حه‌رام و ئه‌نجامدانیشی وه‌كو خواردنى ریبا و مه‌ى خواردنه‌وه‌و هاوشێوه‌كانى، وه جارى وا هه‌یه رۆچوون له‌م جۆره شه‌هواتانه ده‌بێته هۆى ئه‌وه‌ى خاوه‌نه‌كه‌ى له بازنه‌ى ئیسلام بباته ده‌ره‌وه‌و بێباوه‌ڕى بكات له‌كاتێكدا ئه‌گه‌ر شتێكى حه‌رام حه‌ڵاڵ بكات و به‌حه‌ڵاڵی بزانێت، وه ده‌كرێتیش له خوار ئه‌وه‌وه بێت وه‌كو ته‌واوى حه‌رامكراوه‌كانى تر كه‌له خوار شیرك و كوفرى گه‌وره‌وه‌ن، كه‌له‌م كاته‌دا خاوه‌نه‌كه‌ى له‌ئیسلام ناباته ده‌ره‌وه به‌ڵام زۆر ترسناكه بۆى.\nوه ئه‌م دین تێكچوونه‌ش به‌هۆى ئه‌م نه‌خۆشیانه‌وه هه‌مووى لاده‌چێت و نامێنێت به تۆبه وگه‌ڕانه‌وه بۆلاى خواو په‌شیمان بوونه‌وه، وه‌یه‌كێك له گه‌وره‌ترین رێگاكانى خۆپاراستن له‌م نه‌خۆشی و دین تێكچوونه‌ش بریتیه له تێگه‌یشتن له دین به‌گرتنه‌به‌رى هۆكاره‌كانى، له‌وانه: دانیشتن له‌لاى زانا میراتگره‌كانى زانستى سه‌له‌فی صالح و وه‌رگرتن لێیانه‌وه چاولێكردنیان.\nڕەوشتی ڕۆژووەوان چۆن خۆمان لە توڕەبوون و تەكەبور بپارێزین و ببینە كەسێك كە خوا خۆشمانى بوێت؟ چۆن ببمە کەسێکى ڕەبانی و خواپەرست و بچمە بە هەشتەوە؟ 120 ڕێگا بۆ دەس خستنی خێر و چاکە دونیا شوێنى پەلە کردنە لە ئەنجام دانی چاکەدا\nسەردان: ١,٠٥٠ بەش: تەزکیەى نەفس\nپرسیاری دواترتێگەیشتن له قورئان و سوننه‌ت به‌بێ گه‌ڕانه‌وه بۆ تێگه‌یشتنى سه‌له‌فی صالحپرسیاری پێشترنیشانەکانى کەسانى لادەر لە مەنهەجی ئەهلى سوننە و سەلەفى صاڵح


کۆمسیۆنی باڵای سەربەخۆی ھەڵبژاردنەکانی عێراق رایگەیاند، بڕیاردراوە بە پەسەندکردنی ١٨ سکاڵا و رەتکردنەوەی ٣٢٢ سکاڵای دیکە کە بەڵگەیان لەگەڵدا نەخراوەتەڕوو، لەو چوارچێوەیەشدا ٢٣٤ سدنوق بەدەست دەژمێردرێنەوە.\nئەمڕۆ یەکشەممە، کۆمسیۆنی باڵای سەربەخۆی ھەڵبژاردنەکان‌ی عێراق رایگەیاند، بەردەوامن لە بەدواداچون بۆ ئەو سکاڵایانەی لەسەر ئەنجامەکانی پرۆسەی ھەڵبژاردنەکان پێشکەشکراون.\nدەشڵێت، ئەمڕۆ وردبینی بۆ ٣٤٠ سکاڵا کراوە، بڕیاردراوە بەرەتکردنەوەی ٣٢٢ سکاڵا بەھۆی ئەوەی بەڵگەی پێویستیان لەگەڵدا نەخراوەتەڕوو.\nئەوەشی خستەڕو، ئەنجومەنی کۆمسیاران بڕیاریداوە بەرەچاوکردنی ١٨ سکاڵا، بەمەش ٢٤٣ وێستگەی دەنگدان دوبارە بەدەست دەنگەکانیان دەژمێردرێنەوە، کە سەرجەمیان لە پارێزگاکانی سەڵاحەدین و بەسرە و بەغدان.\nکۆمسیۆن ئاماژەی بەوەشداوە، لەبەرئەوەی ئەو ١٨ سکاڵایە بەبەڵگەوە خراونەتەڕوو، ئەنجومەنی کۆمسیاران پشتیوانی لێکردون و بەگونجاو زانراون بۆئەوەی رێکاری پێویستیان لەبارەوە بگیرێتەبەر.\nلەبارەی چۆنییەتی دووبارە ژماردنەوەی دەستی ئەو سندوقانەش، کۆمسیۆنی باڵای سەربەخۆی ھەڵبژاردنەکان باسی لەوەشکرد، ژماردنەوەی دەنگەکانیش بەئامادەبونی نوێنەرانی کاندیدە رکابەرەکانی ئەو وێستگانە دەبێت و شوێن و کاتی گونجاویش بۆئەو مەبەستە لەماوەیەکی نزیکدا دیاریدەکەن.\nئەمە لەکاتێکدایە، پێشتر ئەنجوومەنی ئاسایشی نێودەوڵەتی راگەیێندراوێکی لەبارەی ھەڵبژاردنەکانی پێشوەختەی ئەنجوومەنی نوێنەرانی عێراق کە لە ١٠ی ئەم مانگە بەڕێوەچوو بڵاوکردەوە و تیایدا ستایشی رۆڵی کۆمیسیۆنی باڵای سەربەخۆی ھەڵبژاردنەکان لە عێراق و نێردەی نەتەوە یەکگرتووەکان لە عێراق کرد بۆ سەرخستنی پرۆسەکە.\nھەر لە راگەیەندراوەکەدا، ئەنجوومەنی ئاسایشی نێودەوڵەتی نیگەرانی خۆی نیشاندا لەبارەی ئەو ھەڕەشە توندوتیژییەی کە دوای ھەڵبژاردنەکانی پێشوەختە ئاراستەی نێردەی نەتەوە یەکگرتووەکان لە عێراق کراوە.\nبەپێی دوایین ئەنجامە بەراییەکانی ھەڵبژاردنەکانی پێشوەختەی ئەنجوومەنی نوێنەرانی عێراق کە لەلایەن کۆمیسیۆنی باڵای سەربەخۆی ھەڵبژاردنەکانەوە بڵاوکراوەتەوە، رەوتی سەدر بە سەرۆکایەتی موقتەدا سەدر لە کۆی ٣٢٩ کورسی ئەنجوومەنی نوێنەران، ٧٣ کورسی بەدەستھێناوە.


کۆڵبەر یان کۆڵنەدەر، موکریان – Peshmergekan\nکۆڵبەر یان کۆڵنەدەر، موکریان\nلە بنەڕەتدا باس کردن لە دیاردەیەکی وەکوو کۆڵبەری و ئەژمار کردنی وەک پیشەیەک بۆ مرۆڤ بۆ پەیداکردنی نان وەکوو سەرەتاییترین پێداویستی ژیان کارێکی هەڵەیە، لە بنەڕەتدا تەنانەت ئەگەر وای دابنێین کە کۆڵبەری ئازادە و رێژیمیش هیچ گرفتێک بۆ کۆڵبەران دروست ناکات دەبێ خەباتی ئێمە بۆ نەهێشتنی ئەو دیاردەیە چڕ ببێتەوە و هاواری ئێمە بۆ بە ئینسان سەیرکردنی هەموو ئەو کەسانە بێت کە لە سایەی رێژیمی ئیسلامیدا دەچەوسێنەوە .\nلە بنەڕەتدا بۆچی رێژیم هەوڵ دەدا خەڵکی ئێران بە گشتی و خەڵکی کوردستان بەتایبەتی بچەوسێنێتەوە و برسیان ڕا بگرێ؟\nبە کەمێک تێفکرین وڵامی پرسیارەکە بە ساناییەوە دەس دەکەوێت: ڕێژیمێکی کۆنەپەرەستی وەکوو رێژیمی ئێران کە پێکهاتەی دەوڵەتەکەی لە کۆمەڵێک خەڵکی نەخوێندەوار و چاوچنۆک، دواکەوتوو لە بواری فیکری، ڕزیو لە بواری کۆمەڵایەتی و خەڵک نەویست پێک دەهێنێت و هەڵبژاردن و دانانی زۆربە ی هەرەزۆری ئەو هەیکەلە ئیداری و ئیجراییە لە دەستی خە ڵکدا نییە و بەگشتی لەلایەن دەسەڵاتی رێژیمەوە دادەندرێن و تەنانەت ئەگەر جارێکیش لە جاران کەسایەتییەک لەلایەن خەڵکەوە هەڵبژێردرێت و بنێردرێتە پارلمان یان شوێنێکی تری ئیدارەی رێژیم، خۆی لە خۆیدا هیچ دەسەڵاتێکی نابێ و تەنیا بۆ فریودان و رازی کردنی ڕای گشتی خەڵکە و بەڕواڵەت بە دونیا نیشان دەدەن کە گۆیا ئێران وڵاتی دامەزراوەیی و هەڵبژاردنە و خەڵک لە رێگەی نوێنەرەکانیان وڵات بەڕێوە دەبەن، بەڵام واقیعی کۆمەڵگای ئێران و کوردستان دەربڕی ئەوەیە کە بەڕاستی و سەتاسەد خە ڵک و دەسەڵات لە یەکتر نامۆن و بەڵکوو رێژیم لە دژی بەرژەوەندی خەڵکی ئێران و کوردستان ڕاوەستاوە و زۆرتر لە داگیرکەرێکی بێ بەزەیی دەچێت کە بۆ ماوەیەکی کاتی هاتووە و دەیهەوێت سامانی وڵات بە تاڵان بەرێت.\nبۆیە زۆر ئاساییە دەسەڵاتێکی دواکەوتوو لە بواری سیاسی، کۆمەڵایەتی، ئابووری قەت نایهەوێ خەڵکێکی زیرەک و خاوەن بیرۆکەی باش و توانا لە بواری ئابووری، سیاسی و هتد…. بێتە سەر کار و دەسەڵات بەدەستەوە بگرێت یان ڕێژیم بۆ خۆی بیانهێنێتە سەر کار، چونکە ڕوون و ئاشکرایە هزری کۆن و دواکەوتوو ناتوانێت لە دەسەڵاتداری بە سەر هزری نوێ و گەشەسەندوودا بەردەوام بێ.\nبە تێڕوانین لە تایبەتمەندییەکانی ئەو ڕێژیمە، یەکێک لە دواکەوتووترین و کۆنەپەرەستترین و درندەترین دەسەڵاتەکانی دونیایە کە بەشەر لە مێژووی خۆیدا بینویەتی، کە بە ناوی دین مەشروعییەت بە هەموو تایبەتمەندییە دژی ئینسانییەکانی خۆی دەدات.\nبۆیە ئەگەر لە چەند وڵاتی دواکەوتووی دیکەدا مافیای ئابووری یان سیاسی دەبیندرێ لە ڕێژیمی ئیسلامیدا مافیای دینی و مەزهەبیش هەیە و ڕاستەوخۆ یان ناڕاستەوخۆ هێندیک خەڵک ئاگاهانە یان نائاگاهانە کەوتوونەتە تیجارەتی کڕین و فرۆشتنی دین و ئایین، ڕێژیمیش بەڕێخۆشکردن بۆ ئەو فکرە بەردەوامی بە دەسەڵاتی نگریسی خۆی دەدات و هەر کەس و لایەن یان نەتەوەیەک لە دژی ئەو فکر و شێوازە لە حکومەت بوەستێتەوە بە توندترین و دڕندەترین شێوە سزای دەدات.\nبەڵام بۆچی وا لە نەتەوەی کورد بە ڕقداچووە و زەخت و گوشارەکان لە سەر کوردستان چەندین قات زیاترە و تەنانەت هەوڵدان بۆ بە دەستهێنانی مافە سەرەتاییەکانی ژیانیش لەگ ڵ ڕووبەڕوو بوونەوە و ئاستەنگ بەرەوڕوو دەبێت وە بۆچی نەتەوەی کورد بە گشتی وا کەوتۆتە بەر تەوژمی توندوتیژی و ڕق‌وقینی ڕێژیمی ئیسلامی ئێران؟\nدیسان وڵامی پرسیارەکە زۆر بە سانایی:\nنەتەوەی کورد بە درێژایی مێژوو سەلماندووی تی کە ئازادیخوازە و مەیلی بۆ بەرەو پێشەوەچوون هەیە و بڕوای بە فەرزکردنی هیچ نەتەوە و ئایینێک بە سەر گەلانی دیکەدا نییە و باوەڕی بە دێموکراتییەت و مافی ئینسان هەیە و ئەوەندەی بۆ کرابێ و گونجابێ بەرامبەری کۆنەپەرەستی و زوڵم وەستاوەتەوە.\nهەر بەو تەبیعەتە، ڕێژیمی ئیسلامیش لە ڕوانگە ی نەتەوەی کورد ڕێژیمێکی کۆنەپەرەست و دواکەوتوو و داگیرکەرە، بۆیە هەر لەسەرەتای هاتنە سەرکاری ئاخوندەکان(کە ئاخوندەکان بە کەڵکوەرگرتن لە دین و بە یارمەتی دەستی دەرەکی توانیان دەست بە سەر بەرهەمی خەباتی خەڵکی ئێراندا بگرن) لە دژی سیستمی کۆماری ئیسلامی وەستایەوە و بەشداری لە گشتپرسی مەشروعیەت بە کۆماری ئیسلامی نەکرد و پێیان وابوو کە ئەم جۆرە پێناسەیە بۆ دەسەڵاتداری وڵاتێکی فرەنەتەوە و فرەئایینی وەکوو ئێران هەڵەیە و رێ بۆ دیکتاتۆرییەتێکی دیکە خۆش دەکات و دەبێتە هۆی چەوسانەوەی خەڵکی جیابیر و پێشکەوتوو.\nبۆیە ڕقی ڕێژیمی ئیسلامی لە گەلی کورد هەتا ئێستاش بەردەوامە، لە لایەکی دیکەوە خەڵکی کوردستان سەلماندویانە کە سەرەڕای هەموو چەوساندنەوەیەک دیسان مل بۆ کۆنەپەرەستی و دواکەوتویی ڕێژیمی ئیسلامی و هیچ ڕێژیمێکی تر نەوی ناکەن.\nلە ماوەی چل ساڵ داگیرکاری، ڕێژیمی ئێران نەیتوانیوە لە بواری فیکری و ئیدئۆلۆژییەوە جێی خۆی لە کۆمەڵگای کوردستاندا بکاتەوە و خەڵکی کوردستان بە هزری ئازادیخوازی و بەرخۆدان بە شێوازە جۆراوجۆرەکانی سەردەم دژ بە دەسەڵاتی ڕێژیم وەستاونەتەوە، تەنانەت نەوەی نوێی کوردستان کە زۆرێک لە تاوانەکانی ڕێژیمی لە ساڵانی پێشدا( وەکوو هێرشی سەر کوردستان بە فتوای دینی، سوتاندن و تاڵانی شار و گوندەکان، کوشتوبڕی خەڵکی سڤیل و مەدەنی و….) وە زۆر شتی لەو وێنەیەی بەچاو نەدیتووە بەڵام دیسان حازر نییە بە چۆکدابێ و سوورە لە سەر داوا و حەقی رەوای خۆی.\nکۆڵبەرێک کە حازرە لە شاخ و کێوەکان لەژێر تەوژمی سەرما و سۆڵی بەفر و بەستەڵەکی کوێستانەکاندا بە رێگەی سەخت و هەڵدێردا بۆ پەیداکردنی نانێکی شەرافەتمەندانە گیانی خۆی بخاتە مەترسی و بمرێ، بەڵام حازر نییە قبوڵی هزری دواکەوتووی ڕێژیم بکات کە رەنگە بە بوونە بەسیج و جاش ژیانی تەواو بگۆردرێ، بەڵام مردن هەڵدەبژێرێ ئەمما ناچێتە بن باری هزری دواکەوتویی.\nرۆژانە دەبینین چەندەها گەنج و پیر لە رێگەی بە دەستهێنانی نان، ژیان دەبەخشن و شەهیدی رێگای سەربەست بوون دەبن، بۆیە بەڕاستی ئەو بیرە کە ڕێژیمی هەراسان کردووە و تۆقاندوویەتی و بە هەموو شێوەیەک دەیهەوێ زەخت و گوشاری زۆرتر بخاتە سەر خەڵکی کوردستان و داخستنی رێگە کۆڵبەرییە کانی سەر سنوورەکان لە ڕاستای ئەم سیاسەتەیە.\nبەڕاستی دەبێ سەری حورمەت و کڕنۆش بۆ هەموو ئەو کەسانە دانێین کە ئاوا خۆڕاگر لە بەرامبەر ڕێژیمدا وەستاونەتەوە.\nبەڕاستی ئەوانە کۆڵبەر نین بەڵکوو کۆڵنەدەرن و بەشێکن لە گەلی کوردستان کە ئیرادەیەکی بەهێزیان هەیە کە لە پشت ئەو ئیرادەیە فکرێکی قووڵی لە بن نەهاتوو بوونی هەیە کە لە تایبەتمەندییەکانی گەلی کوردە.\nڕێژیم لە ماوەی ٢٠ساڵ ڕاگرتنی خەباتی چەکداری فرسەتێکی باشی بۆ چارەسەری کێشەی کورد لە بەردەمدا بوو بەڵام بینیمان کە بوونی پێشمەرگە تەنیا بیانوویە و ئەو ڕێژیمە لە بنەڕەتدا باوەڕی بە چارەسەری کێشەی خەڵکی کورد بە هیچ شێوەیەک نییە.\nتەنیا پاڵپشت و ئومێد و دڵگەرمی خەڵک حیزبەکانە بەڵام بە یەکگرتویی، ناوەندی هاوکاری هێزە ڕۆژهەڵاتییەکان بە لێدوان و ڕاکێشانی سەرنجی کۆمەڵگای نێودەوڵەتی دەتوانێت یارمەتیدەری کۆڵبەران بێت، بۆیە چاوی خەڵكی کوردستان لە هەماهەنگی زیاتری ئێوەی بەڕێزە.


لەهەولێر كوڕێك باوكی خۆی دەكوژێت\nلەهەولێر كوڕێك باوكی خۆی كوشت، پۆلیسیش دەڵێت رووداوەكە بەهۆی كێشەی خێزانییەوە بووەو كوژراوەكەش كەمئەندامی سەنگەر.\nلەوبارەیەوە رائید هۆگر عەزیز وتەبێژی بەڕێوەبەرایەتی پۆلیسی هەولێر بە PUKmediaی رایگەیاند:نیوەڕۆی ئەمڕۆ 6ی تشرینی یەكەمی 2019، بنكەی پۆلیسی ك ە سەر بەڕێوەبەرایەتی پۆلیسی قەزای دەشتی هەولێرە ئاگادار كراونەتەوە لە رووداوێكی كوشتن.\nوتیشی: دوای لێكۆڵینەوە لە رووداوەكە دەركەوتوە كە كوڕێك بەناوی (ڕ.ی) لەگەڵ باوكی بەناوی (ی.ع) بەهۆی كێشەی خێزانیەوە توشی شەڕ هاتون و باوكەكە ویستویەتی چەك بەكاربهێنێت، بەڵام كوڕەكەی چەكەكەی لێسەندوەو تەقەی لێكردوەو كوشتویەتی.\nوتەبێژی پۆلیسی هەولێر راشیگەیاند: بكوژەكە لەدایكبوونی ساڵی 1992ە كوژراوەكەش لەدایكبوی ساڵی 1973ەو كەمئەندامی سەنگەرە، بەڵام باری دەرونی ناجێگر بووەو لەپزیشكی هەولێریش ناسنامەی نەخۆشی دەرونی هەیە.\nرائید هۆگر دەشڵێت: كاتێك بكوژەكە گەڕاوەتەوە بینویەتی باوكی بەچەك لە دایكی دەدات، بۆیە كێشەكە رویداوەو كاتێك هەوڵی وەرگرتنی چەكەكەی داوە لەباوكی، گوللەیەك دەرچووەو بەر باوكی كەوتووەو كوشتویەتی و لێكۆڵینەوەش لە رووداوەكە بەردەوامە.\nرووداوەكەی ئەمڕۆ لەكاتێكدای دوو رۆژ لەمەوبەر خێزانێكی پێنج كەسی كە ئاوارەی سورین لەگوندی پیرڕەشی هەولێر لەناو ماڵەكەیاندا بەكوژراوی دۆزرانەوە.


نۆشداره‌ك به‌حسێ جورعێن په‌نجه‌شێری دكه‌ت – NOSH NEWS\nده‌ستپێك/سلاید/نۆشداره‌ك به‌حسێ جورعێن په‌نجه‌شێری دكه‌ت\nنۆشداره‌ك به‌حسێ جورعێن په‌نجه‌شێری دكه‌ت\nتایبه‌تمه‌نده‌كێ نه‌خۆشیێن په‌نجه‌شێری ل دهۆكێ دیاركركو گه‌له‌ك جۆرێن چاره‌سه‌ریێ بۆ په‌نچه‌شێرێ هه‌نه ئه‌م هه‌موو هه‌ولا دكه‌ین ئه‌ڤ نه‌خۆشیه زوو بهێـته ده‌ستنیشانكرن، چونكو هه‌كه زوو بهێته ده‌ستنیشانكرن دێ نه‌خۆش ژ مه‌ترسیا په‌نجه‌شێرێ قورتال بیت دێ ژیانا خوه ئاسای ب رێڤه‌به‌ن .\nد. ره‌زڤان فه‌یسه‌ل عه‌بدولجه‌بار، تایبه‌تمه‌ندێ نه‌خۆشیێن په‌نجه‌شێرێ ل دهۆكێ دیاركر كو په‌نجه‌شێرا مه‌مكی ئێكه ژ نه‌خۆشیێن به‌ربه‌لاڤ دناڤ خه‌لكی دا بتایبه‌تی ژی ل ده‌ڤ ژنان، پتریا ژنان تووشی په‌نجه‌شێرا مه‌مكی دبن و نوكه ل دهۆكێ ئه‌ڤ نه‌خۆشیه ب گه‌له‌ك رێیا دهێته چاره‌سه‌ركرن، وه‌كو چاره‌سه‌ریا كیمیاوی و نشته‌گه‌ری و هورمۆنی و چاره‌سه‌ریا به‌رگریێ(مه‌ناعی) و چاره‌سه‌ریا تێشكێ، و گۆت: ب شێوه‌یه‌كێ گشتی هه‌ر هنده‌ك نه‌خۆش پێدڤی ب هنده‌ك ژڤان جۆرێن چاره‌سه‌ریێ دبن، به‌لێ چه‌ند نه‌خۆش زووتر بهێته نۆشدارێ تایبه‌تمه‌ند بۆ نه‌خۆشی باشتره و دێ ژ مه‌ترسیا په‌نچه‌شێری دهێته رزگاركرن.\nئاشكه‌را كركو هه‌موو ژن دشێن ل مالێن خوه پشكنینا سینگێ خوه بكه‌ن، هه‌كه دیتن گوهۆرینه‌ك وه‌كو پفبوون یان بادانبوون یانژی گرێ و كورجبوون وسۆربوون و برینداربوون و چرمسینێ ببن، یان هه‌ر تشته‌كێ ل پیستی مه‌مكی دیاربیت باشتره زوو قه‌ستا نۆشداری بكه‌ن و گۆتژی: نه هه‌ر گوهۆرینه‌كا دمه‌مكی دا دروست دبیت، ئه‌و نیشانا په‌نجه‌شێرێ یه، نه‌خێر هه‌موو گوهۆرین نه نیشانێن په‌نجه‌شێرێ نه، وه‌كو زێده‌بوونا گۆشتی یان قونێرا مه‌مكی یانژی كولبوون یانژی بوركه‌به‌ز.\nدیاركر كو هه‌كه نه‌خۆشیا په‌نجه‌شێری هه‌تا بن كه‌ڤشێ نه‌خۆشی بچیت نه‌چووبیته وه‌كو جهێ میلاكێ و سیها سۆر هیڤیا چاره‌سه‌ریێ هه‌یه، نه‌خۆش ژ نه‌خۆشیا خوه رزگارببیت و به‌هرا پتر ل جیهانێ و ل دهۆكێ ژی ئه‌م دوێ باوه‌ریێ داینه چاره‌سه‌ریا نشته‌گه‌ری بۆ نه‌خۆشی بهێته‌كرن داكو مه‌مكێ نه‌خۆشێ نه‌هێته ژێڤه‌كرن، نه‌خاسمه ژی كه‌سێن گه‌نج چاڤێ وان ل هندێ یه سینگێ وان نه‌هێته ژێڤه‌كرن هه‌كه نشته‌گه‌ری بۆ بهێته كرن باشتره.\nته‌كه‌ز كر كو په‌نجه‌شێرا مه‌مكی لسه‌ر چار قۆناغان دهێته ده‌ستنیشانكرن كو قوناغا ئێكی یا بچووكه و ل جهێ خوه دایه و قۆناغا دوێ ژی یا مه‌زنه و د جهێ خوه دایه و قۆناغا سیێ ژی بچووكه یان مه‌زن به‌س هه‌تا بن كه‌ڤشێ نه‌خۆشی چوویه و قۆناغا چارێ ژی ئه‌و ئه‌ڤ نه‌خۆشیا یا به‌ربه‌لاڤبووی و چه‌ند گرێك بچووك بیت زووتر نه‌خۆش دهێته چاره‌سه‌ركرن، هه‌تا بتنێ د سینگی دا نه‌بیت نه‌چووبیته بن گه‌ڤشی دا و گۆت: شیوه‌یه‌كێ گشتی چار جورعه هه‌نه بۆ وی نه‌خۆشی و هه‌كه هه‌تا بن كه‌ڤشی چو بیت هه‌تا هه‌شت جۆرعه نه‌خۆش وه‌ردگریت .\nد. ره‌زڤان ئه‌وژی دیاركركو ل دووڤ پشكنینا نه‌خۆشی دیاردبیت كا چ جۆرێ په‌نجه‌شێرێ یه، هه‌كه په‌نجه‌شێرا مه‌ناعی بیت ئه‌و هه‌تا ساله‌كێ چاره‌سه‌ریێ وه‌ردگریت یانژی هه‌كه گرێك یا مه‌زن بیت وسینگێ خوه ژێڤه‌نه‌كه‌ت هه‌یڤه‌كێ چاره‌سه‌ریا تیشكێ ژی وه‌ردگریت، هه‌روه‌سا هه‌كه هورموون نێكه‌تیف بیت یان پوزه‌تیف بیت پینج سالا هه‌تا 10 سالا چاره‌سه‌ریا هورمۆنی وه‌ردگریت ب شێوه‌یه‌كێ گشتی هه‌ر جۆره‌كی نه‌خۆشیا په‌نچه‌شێری پێدڤی ب جۆره‌كێ چاره‌سه‌ریێ هه‌یه و گه‌له‌ك جۆر هه‌نه و به‌لێ یا گرنگه ئه‌و وه‌لاتی بتایبه‌تی ژی ئافره‌ت زوو پشكنینێن مه‌مكی ئه‌نجام بده‌ن، دا زوو بهێته ده‌ستنیشانكرن و چاره‌سه‌ركرن.\nد. خه‌له‌ف گه‌رگه‌ری: 80% زارۆیێن پێشوه‌خت ژدایك بن تووشی زه‌ركێ بن\nنۆشدارەک بەحس ل گڤاشتن و زکئێشا بەرى خولا هه‌يڤانه دكه‌ت


هۆستینگ ئێستا به‌رده‌سته به مانگانه/شاڵاو ئایتی (په‌ڕه 1) - كڕین و فرۆشتنی ڕاژه/ خزمه‌تگووزاریی - مەکۆکانی وێبچن\nهۆستینگ ئێستا به‌رده‌سته به مانگانه/شاڵاو ئایتی\nمەکۆکانی وێبچن » كڕین و فرۆشتنی ڕاژه/ خزمه‌تگووزاریی » هۆستینگ ئێستا به‌رده‌سته به مانگانه/شاڵاو ئایتی\n1 بابه‌ته‌كانی شالاو كؤيي 2015-05-10 00:46:38 (دەستکاری کراوە: شالاو كؤيي 2015-05-10 00:47:29)\nبابه‌ت: هۆستینگ ئێستا به‌رده‌سته به مانگانه/شاڵاو ئایتی\nسڵاو ئه‌م كاته‌تان باش هاورێانی وێبچن\nته‌نیا ویستم هاورێان ئاگادار بكه‌مه‌وه به پێی ئه‌وه‌ی زۆرێك له كڕیارانمان هه‌ژماری وێبچنیان هه‌یه\nو پێشتریش داوا كراوه كه پلانه‌كانمان مانگانه‌ی هه‌بێت بۆیه له ئێستاوه پلانه‌كانمان ئه‌توانرێت به مانگانه بكڕن\nئێمه بۆ گشت خزمه‌تگوزاریه‌كان كه ئێمه پێشكه‌شی ده‌كه‌ین ئاسانترین رێگا دابین ده‌كه‌ین بۆ كڕیار بۆ پاره‌دانی\nبه شێوازی ده‌ستی/په‌یپاڵ/كارتی بانكی/كارتی مۆبایل\nكورته‌یه‌ك ده‌رباره‌ی شاڵاو ئایتی\nدامەزراوەی شاڵاو ئایتی دامەزراوەیەکی ناحکوومییە لە ماوەی دامەزراندنی شاڵاو ئایتی ەوە تا ئێستا چەندان خزمەتگووزاری و بەرھەممان پێشکەشی بەکارھێنەرانی تۆڕی ئیتنەرنێت کردووە و چەندین خزمەتگووزرای نوێی دیکە بە ڕێگاوەیە.\nشاڵاو ئایتی لە بواری خزمەت گوزاریە تەكنەلۆژیایەكاندا كار دەكات\nوەك: دیزاین كردنی و دروست كردنی وێب سایت - دیزاین كردنی ڤۆیس چات و وێب سایت و ڵۆگۆ و پۆستەر و دیزاین كردنی بەرگی كتێب و گۆڤار و بزنس كارد بە پێ خواستی ئێوە و بە شێوازێكی پرۆفیشناڵ دارشتنی وێب سایت بە زمانەكانی HTML-ASP-PHP\nلە ساڵی 2010 دەست بەكاربووین لەم بوارەدا تا ئێستا كارمان بۆ زیاتر لە 150 بەژداربوو كردووە لە ناوەوەی كوردستان و دەرەوەی كوردستان لە جۆرەكانی وێب سایتی حكومی و وێب سایتی بازرگانی و وێب سایتی كۆمپانیاكان و هتد...\nبەژداربووانی ئێمە شایەتی 5 ساڵ كاركردنمان بەردەوام\nئامانجی ئێمە بەردەوامی و مانەوە و خزمەتە هیوامان وایە بتوانین وێبی كوردی بەرەو پێش بەرین ...!\nپلانی SK1 =ساڵانه:30 دۆلار مانگانه:3 دۆلار\nقه‌باره : 1 GB\nترافیك : 10 GB\nداتابه‌یس : 10\nهه‌ژماری ف.ت.پ : 10\nبه‌رێوه‌به‌رایه‌تی : Cpanel\nباك ئه‌پ : هه‌فتانه و مانگانه\nپلانی SK2= ساڵانه 60 دۆلار مانگانه:5دۆلار\nقه‌باره : 10 GB\nترافیك : 100 GB\nداتابه‌یس : 100\nهه‌ژماری ف.ت.پ : 100\nباك ئه‌پ : هه‌فتانه و مانگانه\nپلانی SK3= ساڵانه 90 دۆلار مانگانه:8 دۆلار\nقه‌باره : 20 GB\nترافیك : 200 GB\nداتابه‌یس : 200\nهه‌ژماری ف.ت.پ : 200\nپلانی SK4= ساڵانه 120 دۆلار مانگانه:10 دۆلار\nقه‌باره : 30 GB\nترافیك : 300 GB\nداتابه‌یس : 300\nهه‌ژماری ف.ت.پ : 300\nپلانی SK5= ساڵانه 150 دۆلار مانگانه:13 دۆلار\nقه‌باره : 50 GB\nترافیك : 500 GB\nداتابه‌یس : 500\nهه‌ژماری ف.ت.پ : 500\nپلانی SK6= ساڵانه 200 دۆلار مانگانه:17 دۆلار\nقه‌باره : بێسنوور\nترافیك : بێسنوور\nداتابه‌یس : بێسنوور\nهه‌ژماری ف.ت.پ : بێسنوور\nباك ئه‌پ : رۆژانه و هه‌فتانه و مانگانه\nناونیشان: كوردستان-سۆران-رێگای رواندز به‌رامبه‌ر گروپی كۆمپانیاكانی دیوان\nڕوونكردنه‌وه:شاڵاو ئایتی له 2010ه‌وه ده‌ستی به كار كردووه زۆرێك ل وێب دارێژه‌ران و كه‌سانی به توانا و شاره‌زا له‌م بواره‌د دانیان به چاكی كاركردن و باشی شاڵاو ئایتی دا ناوه وه تاوه‌كو ئێستا هه‌موو كڕیارانی شاڵاو ئایتی ئاگادارن و شایه‌تی ئه‌م چه‌ند ساڵ كاركردنه‌ی شاڵاو ئایتی و شێوازی كاره‌كانی ئێمه‌نن ئه‌وان شانازین بۆ ئێمه تاوه‌كو ئێستا له 2010 ه‌وه هیچ كڕیارێكمان نه‌بوو گله‌یی له كاره‌كانمان بوبێت ئه‌گه‌ر چی له گه‌ڵ كرانه‌وه‌ی شاڵاو ئایتی به‌رده‌وام رێكلاممان بۆ ده‌كرد له مه‌كۆكانی وێبچن و چه‌ندین شوێنی تر و چه‌ندین جار دژایه‌تیمان كراوه به‌ڵام ئێمه هه‌رگیز سارنه‌بووینه‌وه له كاره‌كانمان و هه‌رگیزیش ڕوونادات ئه‌مه به تایبه‌ت هه‌ندێك له‌وانه به بیانوی ئه‌وه‌ی شاڵاو ئایتی به‌رده‌وام نابێت یاخود قسه‌ی هه‌ڵبه‌ستراو بۆیان دروست ده‌كردین به‌ڵام خۆشبه‌ختانه تاوه‌كو ئێستا به چاكترین شێواز به‌رده‌وام بوین و به‌رده‌وام ئه‌بین به پشتیوانی خودا و به هاوكاری ئێوه...\n2 وه‌ڵامه‌كانی MSTAFA koyi 2015-05-10 22:30:50\nوه‌ڵام: هۆستینگ ئێستا به‌رده‌سته به مانگانه/شاڵاو ئایتی\n3 وه‌ڵامه‌كانی mohammed_kurd 2015-05-11 03:05:55\nده‌ست خۆش به هيواى به‌رده‌وامى\n4 وه‌ڵامه‌كانی شالاو كؤيي 2015-05-11 21:31:45\nزۆر سوپاس به‌ڕێز MSTAFA koyi\nسوپاس به‌ڕێز mohammed_kurd ئینشالله هه‌ر به‌رده‌وام ئه‌بین...


روخساری دەستكرد ئامێری تۆماری فڕۆكەخانەكان فریودەدات | ته‌كنه‌لۆژیای زانیاری\nروخساری دەستكرد ئامێری تۆماری فڕۆكەخانەكان فریودەدات\n7 مانگ ago 6 مانگ ago\nby itech 7 مانگ ago 6 مانگ ago\nتوێژەران سەلماندویانە، ئامێری تۆمار و ناسینەوەی روخساری فڕۆكەخانەكان هیندە بەهێز نین كە بیریان لێدەكەینەوە، ئەوەش لەرێگەی فریودانی ئامێرەكانەوە بە روخساری دەستكرد.\nلەم هەفتەیەدا و لە توێژینەوەیەكی نوێدا، توێژەران لە رێگەی روخسارێكی دەستكردەوە بۆیان دەركەوت دەتوانن سیستەمەكانی ناسینەوەی روخسار فریوبدەن، ئەو كارەش بێجگە لە روخسارێكی دەستكرد و چاپكراو هیچ ئامێرێكی ناوێت.\nتوێژەران روخسارە دەستكردەكەیان هاوشێوەی روخساری كەسێكی ئاسایی دروستكردوە و دواتر وێنەكەیان چاپكردوە، پاش تاقیكردنەوەی ئەو روخسارە دەستكردە لە ئامێری پشكنینی چەند فڕۆكەخانەیەكی جیاواز بۆیان دەركەوتوە ئەو روخسارە توانای فریودانی ئامێرەكەی هەیە.\nلەكاتێكدا توێژەرەكان دان بەوەدا دەنێن روخسارە دەستكردە زۆر لە راستییەوە نزیكە و تەنها بە وێنەیەكی ئاسایی ئەو كارە ەنجامنادرێت، بەڵام باس لەوەشدەكەن گەر كەسێك بیەوێت لەو رێگەیەوە شوناسی خۆی ون بكات و روخساری كەسێكی دیكە بەكاربهێنێت پێدەچێت سەركەوتوبێت لە فریودانی هێزە ئەمنییەكانی فرۆكەخانە.\nئەوەی جێی سەرنجە، لەكاتێكدا ئەو روخسارە دەستكردە توانای فریودانی ژمارەیەكی زۆر لە سیستەمەكانی ناسینەوەی روخساری هەبوە، بەڵام نەیتوانیوە هەریەك لە سیستەمەكانی ناسینەوەی روخساری مۆبایلەكانی ئەپڵ و هواوی فریوبدات.\nلەگەڵ گەشەسەندنی تەكەنەلۆجیادا، مرۆڤەكان راهاتون بە پشتبەست بە ئامێرە تەكنەلۆجییەكان لە زۆر بوارەكانی ژیاندا لەسەر ئاستی تاك تا دەگاتە فەرمانگە و گەورەترین دامودەزگاكانی وڵات، یەكێك لە رێكارەكانی تێپەڕكردنی سنورەكانیش تۆماركردنی زانیارییە كەسییەكان و وێنەی روخسارە بە گشتی.


دو په‌رله‌مانتار هاتن سزادان | Evro News\nسه‌ره‌كى Facebook دو په‌رله‌مانتار هاتن سزادان\nدو په‌رله‌مانتار هاتن سزادان\nدو په‌له‌مانتار ژ ئه‌گه‌رێ ئه‌نجامدانێ شه‌ره بوكسێ دناڤ حه‌ره‌ما په‌رله‌مانى دا، دهێنه سزادان وبۆ ده‌مێ 15 رۆژان ئه‌ندامه‌تيا په‌رله‌مانى ژێ هاته وه‌رگرتن.\nسه‌ليم جبوورى، سه‌رۆكێ په‌رله‌مانێ عيراقێ دبه‌رپه‌رێ خوه ل سه‌ر تۆرا جڤاكى يا فه‌يسبووكى، سه‌باره‌ت سزادانا هه‌ردو په‌رله‌مانتاران (رياز غالى وعه‌واد عه‌وادى) كو دكۆمبوونا رۆژا دوشه‌مبيا بۆرى 8/1/2018 دا سنورێ قانوونى ده‌ربازكربوو ل دۆر ده‌نگدانێ ل سه‌ر په‌رله‌مانتاره‌كى، به‌ياننامه‌ك هاتيه ده‌ركرن.\nدپشكه‌كا وێ به‌ياننامێ دا هاتيه” سه‌رۆكێ په‌رله‌مانى بريار دا ل دووڤ ده‌ستهه‌لاتێن دستوورى وقانوونى ئاخڤتنێن وان هه‌ردو په‌رله‌مانتاران ژپرۆتوكۆلێ بهێنه ژێبرن و ئه‌ندامه‌تيا وان ژى بۆ ده‌مێ 15 رۆژان بهێته هه‌لاويستن”.\nبه‌يانناما سه‌رۆكێ په‌رله‌مانێ عيراقێ ئاماژه ب وێ چه‌ندێ كريه” د وا ن 15 رۆژان دا وه‌كو په‌رله‌مانتارێن نه به‌رهه‌ڤبووى دێ ره‌تار دگه‌ل واندا هێته كرن ومووچێ وان دێ هێته برين ودێ هێنه هنارتن ژى بۆ لژنا بنه‌مايێن ره‌وشتى بۆ ڤه‌كۆلينێ”.\nل رۆژا دوشه‌مبى 8/1/2018، شه‌ره ده‌ڤ دناڤبه‌را په‌رله‌مانتارێن ئه‌حرار يێن ب سه‌ر ره‌وتێ سه‌درى ڤه و په‌رله‌مانتارێن ئێكه‌تيا هێزێن نيشتمانى ( يا سونى) دروستبوو وپاشى بۆ شه‌ره بوكس دناڤبه‌را واندا.


ناوبژيیه‌که‌ی مام جه‌لال و هه‌ڵه کوشنده‌که‌ی قاسملۆ\nلڤین: وەرگیراوە لە هەژماری کارۆ کاوە\nله ٣٠ و ٣١ی کانوونی یه‌که‌می ١٩٨٨ وه‌فدی حدکا به‌سه‌رکردایه‌تی قاسملۆ له‌گه‌ڵ وه‌فدی ئێران له ماڵی خه‌بات مه‌عروف یه‌کدی ده‌بینن، هه‌ردوو کۆبوونه‌وه‌که به ناوبژیوانی مام جه‌لال و ئاماده‌بوونی ١٩ پاسه‌وانی که بۆ پارێزگاریکردن له مام جه‌لال و قاسملۆ له‌وێ بوون به‌ڕێوه‌چوو.\nئێران ده‌یویست مام جه‌لال له کۆبوونه‌وه‌کانی داهاتوو دوورخاته‌وه بۆ ئه‌وه‌ی قاسملۆ سوود له پارێزگاری پاسه‌وانه‌کانی مام جه‌لال وه‌رنه‌گرێت، ئێران به قاسملۆ ده‌ڵێت با مام جه‌لال له دانیشتنه‌کانی داهاتوو ئاماده‌نه‌بێت چونکه نهێنی کۆبوونه‌وه‌کان ده‌باته ده‌ره‌وه!.\nئێران چاک ده‌یزانی مام جه‌لال له‌ناو کۆبوونه‌وه‌کان بێت ئه‌وان ناتوانن هیچ له قاسملۆ بکه‌ن.\nقاسملۆش ئه‌و هه‌ڵه گه‌وره‌یه‌ی کرد که‌وته داوی ئێرانه‌وه و مام جه‌لالی دوورخسته‌وه.\nخوولی دووهه‌می دانووستان له١٣ ته‌مموزی ١٩٨٩ ده‌ستپێده‌کاته‌وه له‌نێوان وه‌فدی حدکا و ئێران، ئه‌نجامه‌که‌شی به‌کاره‌ساتی تیرۆرکردنی قاسملۆ و هاوڕێکانی کۆتاییهات.\nبۆ زانیاری; مام جه‌لال قه‌ت نێچیرێکی ئاسان نه‌بووه بۆ دوژمنه‌کانی هه‌م له شاخ هه‌م له شار به‌هۆی زۆری و به‌هێزی و وریایی ده‌سته‌ی پاسه‌وانه‌کانی....\n2026 جار بینراوە


گوندی زەڕئاوا، شوێنێکی دڵڕفێنی گەشتیاری لە پارێزگای قەزوێنی ئێران - جام کوردی | JAMEKURDI\nجام کوردی – گوندی زەڕئاوا سەر بە ناحیەی ڕودباری ئەلەموتی قەزای قەزوێن لە پارێزگای قەزوێنی ئێرانە. گوندەکە کەوتووەتە 75 کیلۆمەتری باکوری ڕۆژهەڵاتی شاری قەزوێن.\nبە پێی ڕاپۆرتی جام کوردی، زەڕئاوا گوندێکە لە شارەدێی موعەلم کەلالەی ناحیەی ئەلەموتی ڕۆژهەڵاتی قەزای قەزوێن. مەودای ئەم گوندە تا شاری قەزوێن نزیکەی 75 کیلۆمەترە. بە هۆی هەبوونی چەند ڕاکێشیگەلێک وەک بوونی ئیمامزادە عەلی ئەسغەری زەڕئاوا، نزیکی لە دەریاچەی ئاوان و هەروەها سرووشتێکی جوان، ساڵانە ژمارەی گەشتیارانی گوندەکە ڕوو لە زیادبوون دەکات.\nگوندی زەڕئاوا بە یەکێک لە ناوچە گەشتیارییە گرنگەکانی پارێزگای قەزوێن دادەنرێت. بوونی شوێنێکی پیرۆزی وەک ئیمام زادە عەلی ئەسغەر کوڕی ئیمام موسای کازم (ع) و هەروەها دوو دارە چناری کۆن بە مێژوویەکی زۆرەوە، وایکردووە کە گوندەکە لە ڕووی کەلتوریشەوە ناوبانگێکی زۆری هەبێت.\nئابوریی ئەم گوندە زیاتر بەندە بە کشتووکاڵ، ئاژەڵداری و باخداری و هەروەها پیشەسازی بچووکی خۆجێیش لای گوندنشینان برەوی هەیە. گەنم و جۆ و فاسۆلیا لە بەرهەمەکانی ئەم گوندەن. ترێ و گوێز و گێلاسیش لەم گوندەدا بەرهەم دێت. ئاژەڵداری لە گوندی زەڕئاوای قەزوێن بووەتە یەکێک لە پیشە سەرەکییەکانی خەڵک و سەرچاوەی داهاتی ئەوان.\nوەک ئاماژە درا، ئیمام زادە عەلی ئەسغەر، داری خوێنباری زەڕئاوا و سرووشتی جوان بە ڕاکێشیگەلی گوندەکە دادەنرێت.\nدارە چنارێکی بەناوبانگ لەم گوندەدا هەیە کە بە چناری خوێنبار ناسراوە. دانیشتووانی گوندی زەڕئاوا لەو بڕوایەدان کە ئەم دارە هەموو ساڵێک لە کاتی بانگی بەیانیی ڕۆژی عاشورا خوێن یان مادەیەکی سووری وەک خوێن دەڕژێنێتە دەرەوە، ئەم دارەش کەوتووەتە زیارەتگای ئیمام زادە عەلی ئەسغەر و ساڵانە ژمارەیەکی زۆر لە خەڵکی ناوچەکە لە یادەکانی عاشورا سەردانی دەکەن./.


یادگار حەسەن لە كۆمپانیای سەعید بە (خەڵك)ی ڕاگەیاند، نرخی دۆلار بۆ ئەمڕۆ دوو شەممە 12-4-2021، بەپێی بازاڕی گۆڕینەوەی دراوی بیانی لە شاری سلێمانی 100 دۆلاری ئەمریكایی بە 147 هەزار 650 دینار مامەڵەی پێوە كراوە.\nوتیشی”نرخی 100 دۆلاری ئەمریكایی بە 2 ملیۆن و 484 هەزار تمەنی ئێرانی مامەڵەی پێوە كراوە”.\nدواین زانیاری لەسەر مووچەی فەرمانبەرانی هەرێم\nخەڵك-تەنیا هەورامی بڕیاردەری لیژنە دارایی و ئابووری لە پەڕلەمانی كوردستان ڕایدەگەیەنێت، هەركات پشكی هەرێم لە بەغداوە هات دەبێت فەرمانبەران هەموو…\nخەڵك- پارێزگاری سلێمانی ڕایدەگەیەنێت، تا ئەوكاتەی سوتەمەنی لەدەستی پارێزگاكان بوو، لە چوار ساڵی ڕابردوودا كواڵیەتیەكەیمان پاراستووە و نرخەكەشی…


پەروەردەی سۆران.. دەبێت مامۆستایانی وانەبێژیش ڤاکسین وەرگرن | دەزگاى زارى کرمانجى\nپەروەردەی سۆران.. دەبێت مامۆستایانی وانەبێژیش ڤاکسین وەرگرن\nئاگاداری گشت مامۆستایانی سنووری بەڕێوەبەرایەتیی پەروەردەی سوران دەکەینەوە، بۆ سەلامەتی گیانی خۆیان و کەس و کاریان و قوتابیان، بەمەبەستی وەرگرتنی ڤاکسینی کۆرۆنا، بەزووترین کات لە رێگای بەڕێوەبەی قوتابخانەکانیان، ناوی خۆیان تۆمار بکەن و نووسراوی قوتابخانە بگەیەنە بەشی کارگێری پەروەردەی سۆران، بۆ دڵنیابوون لەوەی کە تا ئەو کاتەی خوێندن دەست پێدەکاتەوە، بتوانین سەرجەم مامۆستایانی پەروەردەکەمان ڤاکسینی کۆرۆنایان وەرگرتبێت".\nئەم ھەڵمەتە جگە لە مامۆستایانی هەمیشەیی مامۆستایانی وانەبێژیش دەگرێتەوەو پێوستە بەبێ جیاوازی بەشداربن، لە هەڵمەتیی وەرگرتنی ڤاکسینی کۆرۆنا، بەناوی بەڕێوەبەرایەتیی پەروەردەی سۆران، دەستخۆشانە لە بەڕێوەبەرو جێگرو کارمەند و پزیشکانی بەڕێوەبەرایەتیی تەندروستیی سۆران دەکەین، بۆ ئەرک و ماندووبوونیان و تەرخان کردنی بنکەی تەندروستی ھەندرێن تایبەت بە پێدانی ڤاکسین بە مامۆستایان.\nم. عەزیز سەعید بەڕێوەبەری پەروەردەی سۆران


ئارمانجا سەردانا ھەدەپێ یا باشوور ئاشكەرا بوو – Sibehî سبەھی\nل گۆر داخوویانیا هەدەپێ شاندەكا وێ پارتیێ دێ سه‌ردانا کوردستانا باشوور بکه. شاندەیا هەدەپێ ب سه‌رۆکاتیا هه‌ڤسه‌رۆکێ وێ پارتیێ، سه‌زای ته‌مه‌ڵی، دایە و ژ ڤان که‌سان پێک دھێت: هه‌ڤسه‌رۆکێ کەجەدێ و پارلامه‌نته‌رێ ئاگری به‌ردان ئۆزتورک، به‌رده‌ڤکا فراکسیۆنا هەدەپێ ل پارلامه‌نتۆیا ترکیێ فاتما کورتولان، به‌رده‌ڤکا دیپلۆماسیا کۆمیسیۆنا ژنان یا هەدەپێ فه‌له‌کناز ئوجا، جیگرێ هه‌ڤسه‌رۆکێ هەدەپێ نازمی گور، پارلامه‌نته‌ر ئیمام تاشچه‌ر، ل نوونه‌رتیا هەدەپێ ل هه‌رێما کوردستانێ موزه‌ییه‌ن گونه‌ش و به‌رپرسێ ئۆفیسا هەدەپێ ل هه‌رێما کوردستانێ ئابید ئیکه.\nل گۆر داخوویانیا هەدەپێ، شاندەیا وان ب ئارمانجا پیرۆزباهیا پێکانینا کابینه‌یا نوو یا حکومه‌تێ، سه‌ردانا سه‌رۆکاتیا هه‌رێمێ و سه‌رۆکاتیا حکومه‌تا هه‌رێما کوردستانێ بکن.\nئه‌ڤ سه‌ردانا هەدەپێ بالکێشه. بێ گومان هه‌ر ئالیه‌ک کورد و کوردستانێ سه‌ردانا باشوورێ کوردستانێ دکه و ل گه‌ل ده‌ستهلاتا کوردستانێ و ئالیێن سیاسی هه‌ڤدیتنا دکن. لێ ده‌ما هەدەپە ڤێ یه‌کێ بکه بالکێشه و گه‌ره‌ک مرۆڤ به‌حسا چه‌ند خالا بکه.\nهه‌ر ئالیه‌ک سیاسی دکاره ڕه‌خنا ل ئالیێن سیاسی و ده‌ستهلاتا باشوورێ کوردستانێ بکه. ئه‌ڤ یه‌ک گه‌له‌ک نۆرماله و دڤێ بێ کرن ژی. لێ ده‌ما مرۆڤ دژمناتیا باشوورێ کوردستانێ و ده‌ستکه‌فتیێن نه‌ته‌وی ل باشوور بکه و گه‌له‌ک مناسه‌به‌تان دا حه‌قاره‌تێ ل ڕێڤه‌برێن کوردستانێ بکه و وان هه‌تا ڕاده‌یه‌کی ب خیانه‌تێ ئیتهام بکه، واته‌یا سه‌ردانا وان ژی دھێتە گوهه‌رتن و مرۆڤ ب ئاوایه‌ک دن ل ڤێ هه‌لوه‌ستا وان دنێره.\nکه‌سێن د شاندەیا هەدەپێ دا جھ دگرن ژی بالکێشن. ته‌مه‌لی، ھەڤسەرۆكێ وێ پارتیێ، د ده‌مه‌کی دا داخوویانیه‌ک د مه‌دیا جڤاکی دا ڕاگهاند و حه‌قاره‌ت ل که‌سایه‌تیا سه‌رۆک بارزانی کر. ئه‌ڤ یه‌ک ل بیرا هه‌رکه‌سه‌کیه. لێ ئیرۆ مرۆڤ بێژه کو، هێزێن سیاسی سه‌ردانا هه‌ڤ دکن و دڤێ دیالۆگ ژی هه‌به. باشە ژ بۆ چ ڕۆژا ته‌مه‌ڵی حه‌قاره‌ت ب سه‌رۆک بارزانی کری وان ئالیان ده‌نگ نه‌کرن ؟\nئیمام تاشچه‌ر د کۆنفه‌رانسێن ڕۆژنه‌مه‌ڤانی دا، پەدەکێ ب دکتاتۆری ئیتهام دکه و پشترا وه‌ک تشته‌ک نه‌بوویی وه‌سفێ باشوورێ کوردستانێ دده.\nیانی ب کورت و کورمانجی هه‌لوه‌ستا پەکەکە/هەدەپێ ل هەمبه‌ر باشوورێ کوردستانێ و تایبه‌تی ل هەمبه‌ر پەدەکێ گه‌له‌ک خرابه و وان ب خیانه‌تێ ئیتهام دکن. لێ ئیرۆ وه‌ک تشته‌ک نه‌بوویی سه‌ردانا وان دکن..\nهەدەپە ده‌ما سوندخوارنا سه‌رۆکێ هه‌رێما کوردستانێ نێچیرڤان بارزانی، ژ بۆ ڕه‌ورسمێ هاتن ڤه‌خواندن، لێ نه‌هاتن. نه‌هاتنا وان ب هه‌لوه‌ست بوو. لێ ئیرۆ دخوازن پیرۆزباهیا جه‌نابێ وی بکن.\nڕاستیه‌ک هه‌یه مرۆڤ چ جارا ده‌ریێن خوه ل که‌سه‌کی ناگره، لێ دڤێ ئه‌وێن د وی ده‌ری ڕا ده‌رباس ببن ژی سه‌رێ خوه بدن به‌ر خوه و شه‌رمێ ژ خوه ، داخوویانی و هه‌لوه‌ستێن خوه بکن.\nده‌ما مرۆڤ ل که‌سێن د شاندەیا هەدەپێ دا ئەندامن به‌رچاڤ را ده‌رباس دکه، دیار دبە کو ئه‌و ب داخوازیا قه‌ندیلێ ڤێ سه‌ردانێ دکن. ئه‌ڤ ژی بالکێشیه‌ک دنه.